
Studii 


Despre libertate. 
O analiză istorică și comparată (Il) 


lect. univ. dr. Marius ANDREESCU 


Abstract: Few rational or existential categories and concepts have formed the subject of extensive 
analysis and discussion as is the case for freedom. It is natural to be so, because freedom is a fundamental 
part of being and therefore it is hard to understand humans, both as an individuals in intimacy and social 
environment, without freedom. We aim to realize a few brief comments on the meanings of the concept of 
freedom and especially what it could be imperfect freedom (precariousness of freedom) and even the 
failures or delusions, from what can be considered as the fullness of freedom and thereby fulfillments of 


freedom. 


Keywords: Natural liberty / freedom social and legal / ontological model of freedom / justice commutative 
/ self awareness / civil contract and social contract / legal norm and individual freedom. 


Introducere. Prima parte a studiului nostru o 
încheiam anunțând intenţia de a analiza ceea ce noi 
numim „precarităţi ale libertăţii”, în sensul că sunt 
forme încă neîmplinite ale libertăţii ca determinare 
existenţială a omului, dar care exprimă una dintre 
numeroasele modalităţi de existență a omului, în 
individualitatea sa, în mediul social, în mediul 
cultural şi nu în ultimul rând în dimensiunea 
spirituală a existenţei sale. Identificăm ca precarităţi 
ale libertăţii: libertatea naturală; libertatea socială 
sau juridică; libertatea morală; libertatea culturală 
şi libertatea conştiinţei. Evident, acestea nu sunt 
singurele forme existenţiale de manifestare a 
libertăţii umane, dar le considerăm cele mai 
semnificative pentru conceptul de libertate, dar şi 
pentru specificul existenţial uman.  Precarităţile 
libertăţii nu reprezintă aspecte negative, contrare 
ideii existenţiale de libertate, ci stări care se pot 
intercondiţiona şi coexista în dialectica devenirii 
omului ca fiinţă, dialectica regăsirii de sine în sfera 
deplinătăţii libertăţii care este şi deplinătatea 
existenţială a sa. În prezentul studiu, ne propunem 
să subliniem câteva aspecte ale libertăţii naturale şi 
ale libertăţii sociale sau juridice ale omului. Mai 
mult decât atât, ceea ce noi numim „precarităţi ale 
libertăţii” pot fi considerate forme istorice ale 
libertăţii în dialectica evoluţiei societăţii umane. 
Istoria este prin ea însăşi expresia relativismului 
evoluționist al omului şi a societăţii, chiar dacă este 
considerată ca un progres în conştiinţa libertăţii aşa 
cum spunea Hegel. Există un sens al evoluţiei 
istorice a omenirii şi implicit a omului care se 
realizează în precarităţi existenţiale, toate necesare 
dar fără a fi desăvârşiri existenţiale. Libertatea 
omului privită istoric nu face excepţie de la această 
regulă. 

Cu titlu de exemplu, ne referim la una dintre 
operele marelui istoric Nicolae Iorga şi anume 

„Evoluţia ideii de libertate”, publicată în 1928. 
Pentru Nicolae Iorga, esenţa libertăţii înseamnă 
dreapta proporţionalitate interioară a celor trei 
termeni, astfel încât în starea lor ideală — valori 
maxime ale libertăţii atât în sfera muncii, cât şi în 
aceea a politicii şi în sfera gândirii — nici o societate 
istorică nu se înfăţişează cu „proporţia de aur” a 
libertăţii căci într-una avem o oarecare libertate a 
muncii, dar lipsesc libertatea politică şi a gândului 
sau există epoci istorice în care aceste din urmă 
libertăţi au un caracter predominant. Ceea ce 
conferă acestei proporţii o valoare anume sunt 
tocmai structurile sociale. Aceste structuri lucrează 
şi din afară, dar şi din lăuntrul indivizilor în aşa fel 
încât libertatea presupune un raport dialectic între 
dimensiunea sa individuală, inclusiv în ceea ce 
priveşte conştiinţa libertăţii şi cea socială ca 
manifestare a individului. Urmărind astfel evoluţia 
ideii de libertate, Nicolae Iorga elaborează într-un 
chip cu totul original o istorie interioară a omenirii 
care nu se reduce la istoria unei idei, ci cuprinde 
înfăţişările complexe pe care le ia omul liber în 
istorie. „Evoluţia ideii de libertate” este o carte 
europeană, de umanism, clădită cu gândul şi 
viziunea umanistului sud-est-european care a fost 
Nicolae Iorga şi care spune că istoria nu este numai 
descrierea unor evenimente, ci este şi istoria 
perpetuării în forme de largă diversitate a libertăţii 
fără de care omul ar fi încetat de a mai exista prin 
caracteristicile sale raţionale. Fiecare formă istorică 
de societate poartă cu ea un anumit chip al libertăţii 
şi lasă în urma ei o idee istorică de libertate. Evoluţia 
ideii de libertate este evoluţia omului liber care, prin 
multitudinea de timpuri şi de geografii sociale care 
i-au fost hărăzite să le parcurgă este în permanentă 
căutare a unei forme de libertate care să-i confere 
plenitudinea întreită: în muncă, în politică şi în 
gândire. Iorga susţine că omul a stat întotdeauna 

într-o formă de libertate. Uneori s-a înălţat cu 
formele lui istorice de libertate, alteori a căzut sub 
ele sau împreună cu ele şi de cele mai multe ori a 
ieşit din unele pentru a intra în lumina altora. 
Marele savant consemnează aşadar un tip istoric de 
libertate care ar putea fi înţeleasă prin traducerea pe 
care tot el o propune din Spinoza: „Libertatea este 
necesitate cu rost”. A fi liber înseamnă a fi în rostul 
tău. A-ţi pierde rostul înseamnă totuna cu a-ţi 
pierde libertatea. În prezentul studiu analizăm două 
din precarităţile libertăţii ce pot fi considerate şi 
forme istorice ale libertăţii: libertatea naturală şi 
libertatea stării sociale sau juridice a omului. 

Libertatea naturală. În filozofie, acest concept 
este larg utilizat, în mod deosebit de reprezentanţii 
doctrinei contractului social a just-naturalismului, 
dar şi de curentele raţionaliste, care în general 
recunosc subiectului uman un loc privilegiat în 
cadrul existenţei. Rousseau afirma în acest sens: 
„Ceea ce pierde omul prin contractul social este 
libertatea sa naturală şi dreptul nelimitat de a-şi 
însuşi tot ceea ce-l ispiteşte şi ce poate atinge; de 
câştigat câştigă libertatea civilă şi proprietatea a tot 
ce posedă (...) trebuie să distingem între libertatea 
naturală, care nu are alte limite decât faptele 
individului, de libertatea civilă, care este limitată de 
voinţa generală”l. Acelaşi gânditor sublinia că 
libertatea naturală nu poate fi abandonată de către 
om, ci numai limitată prin contractul social, în ceea 
ce priveşte exercitarea sa. Iată ce spunea filosoful: 
„A renunţa la libertatea sa înseamnă a renunţa la 
calitatea de om, la drepturile umane, ba chiar la 
datoriile sale. Nu există nici o despăgubire posibilă 
pentru cel care renunţă la toate; o astfel de 
renunțare este incompatibilă cu natura omului. 
Dacă îţi lipseşte voinţa de orice libertate, înseamnă 
să faci ca actele tale să fie lipsite de orice 
moralitate”2. Drepturile naturale, considerate ca 
fiind imuabile, inerente existenţei umane şi prin 
aceasta absolute, fac parte din ceea ce teoreticienii 
curentelor raţionaliste în filozofie şi teoreticienii 
doctrinei contractului social desemnează a fi 
libertatea naturală a omului, opusă, dar nu neapărat 
contrară, determinărilor normativiste, morale sau 
juridice. 

Libertatea naturală a omului este înţeleasă mai 
mult ca drept natural al omului în semnificaţia sa 
juridică a cărui realitate şi semnificaţie este ceea ce 
adepţii teoriei contractului social desemnează a fi 
starea naturală a omului opusă stării sociale. Noi 
dorim să lărgim sensul şi semnificaţiile libertăţii 
naturale de la această formă particulară juridică, la 
o dimensiune ontologică ca proprie firii şi fiinţei 
umane. Cum ar spune Aristotel, libertatea în această 
dimensiune naturală este proprie omului, 

definitorie pentru existenţa sa. Libertatea naturală 
nu poate fi rezumată şi înţeleasă numai prin formele 
dreptului natural, ci mai ales prin legătura 
nemijlocită între firea umană şi această proprietate 
existenţială, prin care însăşi firea omului se 
defineşte. Părintele Dumitru Stăniloae afirma în 
acest sens că „omul este în esenţă duh şi libertate”. 
Omul a fost creat liber, adică nesupus unor servituţi 
sau constrângeri care ar fi putut să îngrădească sau 
să diminueze valoarea fiinţei sale în raport cu toată 
existenţa creată. Prima şi cea mai grea servitute de 
care firea umană a fost ferită prin actul creaţiei este 
păcatul. Prin propria sa voie liberă, omul nu a evitat 
căderea în această servitute şi în consecinţa a 
diminuat libertatea naturală a firii sale, fără însă a o 
anula. 

Libertatea, ca dimensiune naturală a existenţei 
omului, este şi premisa posibilităţii dialogului pe 
care orice fiinţă umană poată să-l aibă cu 
Dumnezeu, cu semenul său şi cu tot universul. 
Acesta este un dialog existenţial diferit şi chiar 
superior simplei comunicări verbale şi raţionale 
pentru că se bazează şi conţine comuniunea de 
iubire, iar ca modalitate de înfăptuire este „trăirea” 
în comuniunea de iubire cu Dumnezeu şi prin 
Persoanele Sfintei Treimi în comuniune de iubire cu 
semenii, cu aproapele, dar şi cu tot universul. Este 
un dialog natural şi în acelaşi timp spiritual a cărui 
posibilitate este dată de libertatea naturală a firii 
umane, care poate astfel să se opună, spiritual, 
determinărilor,  condiţionărilor şi limitelor 
existenţei în trup din acest veac, să depășească 
astfel legile repetitive ale materiei. Dacă firea 
umană nu ar fi fost creată liberă natural, liberă faţă 
de determinismul natural şi temporar al acestui 
veac, un asemenea dialog existenţial nu ar fi posibil. 

Sensul existenţial al libertăţii naturale cuprinde 
în sine şi vocaţia, am spune noi într-un limbaj 
oarecum juridic, iar în sens filosofic şi teologic, 
destinul şi destinaţia omului în acest veac; aceea de 
a-şi crea propria sa existenţă socială, în acelaşi timp 
morală, valorică şi raţională, liberă de formele 
determinismului natural şi temporal în care este 
nevoit să trăiască. Numai ca fiinţă liberă, omul 
poată să transgreseze şi, mai mult, să transfigureze 
realitatea materială şi temporală, altfel spus să 
descopere sensurile profund spirituale ale 
existenţei, să le valorifice şi să creeze în cadrul 
acestor sensuri spirituale propriile sale sensuri, ca 
acte de cultură, şi chiar în şi prin mediul social, prin 
starea sa socială, create de om, care spunem noi 
sunt consecinţa directă a libertăţii naturale a firii 
umane. Prin urmare, societatea, legile societăţii, 
întreaga istorie socială, este o creaţie a libertăţii 
naturale a omului, este răspunsul existenţial pe care 

fiinţa umană în toată diversitatea formelor de 
manifestare şi în istoria sa înţeleasă ca "progres în 
conştiinţa libertăţii”, cum spune Hegel, îl dă, 
opunându-l legilor repetitive aparent implacabile 
ale materiei şi ale timpului acestui veac. „Nu suntem 
născuţi din timp ci din veşnicie” spune Părintele 
Arsenie Boca. Iar eternitatea ca origine şi ca 
destinaţie se regăseşte deplin în libertatea naturală a 
firii umane aşa cum a fost creată. Iar destinaţia 
omului este desăvârşirea a cărei drum infinit 
adâncit în adâncul de smerenie şi de iubire al lui 
Dumnezeu începe încă din acest veac şi va continua 
în eshatologie. 

Dialectica fiinţei umane a devenirii întru 
desăvârşire nu poate fi rezultatul nici unei 
constrângeri, ci numai consecinţa nemijlocită a 
libertăţii naturale, a libertăţii celei după fire a 
omului. Sfântul Issac Siriul spunea că „adâncul 
smereniei este desăvârşirea”, iar „smerenia este un 
act voit al libertăţii noastre”, cum afirma vrednicul 
de pomenire Înalt Prea Sfinţitul Justinian al 
Maramureşului. Ori acest act al manifestării 
libertăţii noastre are ca bază ontologică libertatea 
naturală a omului. Acest înţeles al libertăţii naturale 
cuprinde în sine dimensiunea existenţial umană, nu 
atât ca fiinţă în structuri materiale şi temporale, cât 
mai ales ca fiinţă spirituală, capabilă de comuniune, 
în primul rând, prin iubire atât cu Dumnezeu, cât şi 
cu semenii. Părintele Dumitru Stăniloae spunea că 
„în iubire este toată libertatea”. Mai înainte de a fi 
libertatea manifestată, ea este o libertate natural 
existenţială, în sensul că iubirea este un dar 
existenţial al omului prin care acesta se 
individualizează în raport cu sine însuşi, dar şi cu 
ceilalţi. Libertatea naturală cuprinde, în acelaşi 
timp, şi menirea după firea omului, de a se 
manifesta ca ființă morală şi ca fiinţă etică, de a crea 
propriul său univers valoric, care să reflecte şi să 
materializeze valorile absolute transcendentale. 
Numai ca fiinţă liberă, omul se poate cunoaşte pe 
sine, poate avea o perspectivă critică asupra 
limitelor raţiunii sale, dar şi a neputinţelor şi 
limitelor existenţiale fireşti. Cunoaşterea de sine 
este, mai înainte de orice, expresia libertăţii 
naturale a aceluia care a ajuns la conştiinţa 
dimensiunii naturale libere a fiinţei sale. 

Precaritatea existenţială a libertăţii naturale 
însoţeşte în orice moment manifestările 
fenomenologice ale omului în plan individual sau 
social. Este foarte important ca, prin cunoaşterea de 
sine, prin credinţă, dar şi prin lucrarea harului, 
omul să ajungă la cunoştinţa libertăţii sale naturale, 
altfel spus, această proprietate ontologică, absolută, 
a firii sale, să devină un element al conştiinţei de 
sine. În acest sens, părintele Arsenie Boca sublinia 

că "libertatea conştiinţei de sine este cel mai adânc 
bun spiritual pe care îl are la îndemână omul în 
realizarea menirii sale în această lume”. Prin 
urmare, libertatea naturală poată să rămână numai 
un dat existenţial, inerent firii umane, dar 
necunoscut pentru acela care nu a ajuns la 
conştiinţa propriei sale existenţe în această 
dimensiune a libertăţii şi care trăieşte încă sub 
diferite forme de servituţi, dintre care cele mai 
apăsătoare sunt cele ale patimilor sale, ale 
nemulțumirilor, ale egoismului exacerbat şi în 
general trăirea exclusivă în fenomenalitatea 
existenţială, fără raportare la „sinele mai adânc” pe 
care fiecare dintre noi îl avem şi pe care trebuie să-l 
descoperim. Spunea în acest sens filosoful 
Constantin Noica că „trebuie să fii infidel eului tău, 
pentru a descoperi sinele mai adânc”, iar Fericitul 
Augustin afirma că "este în noi ceva mai adânc decât 
noi înşine”. Această infidelitate faţă de propriul său 
„eu” înseamnă de fapt o depărtare de precarităţile 
fenomenalităţii existenţiale în mediul social şi în 
acelaşi timp o distanţare tot mai accentuată faţă de 
determinismul actual şi temporar sau, într-un alt 
sens, o transfigurare a acestui determinism prin 
dimensiunea spirituală, singura compatibilă cu 
libertatea naturală a omului. Omul, liber natural, 
depăşeşte stadiul de individ şi poate fi înţeles ca 
individualitate sau ființă spirituală, ca persoană, 
calitate pe care o posedă în însăşi firea sa, dar pe 
care trebuie să o descopere şi să o dezvolte printr-o 
lucrare teandrică a sa şi a harului. 

Libertatea naturală înseamnă în acelaşi timp şi 
demnitatea omului ca fiinţă aşa cum a fost creată 
de Dumnezeu. Demnitatea omului legată de 
libertatea sa naturală se traduce în planul 
manifestării fenomenologice existenţiale, inclusiv 
social, în capacitatea acestuia de a alege între bine şi 
rău, între egoism şi toleranţă, între iubirea de sine 
sau iubirea de Dumnezeu şi de semeni, între a trăi 
exclusiv în dimensiunea materială şi temporară a 
existenţei sau a se manifesta prin credinţă şi creaţie 
şi prin întreaga sa lucrare ca fiinţă liberă şi 
spirituală. Mai înseamnă şi alegerea fundamentală 
existenţială între refuzul de a-l cunoaşte pe 
Dumnezeu, de a recunoaşte că depinde de 
Dumnezeu, iar pe de altă parte, înţelegerea 
dependenţei existenţiale pe care omul o are faţă de 
Persoana Supremă, dar şi răspunsul afirmativ 
continuu la chemarea pe care Domnul lisus Hristos 
o adresează fiecărui om. Este un lucru extraordinar 
că Dumnezeu respectă această libertate a omului, 
chiar şi libertatea acestuia de a refuza comuniunea 
de iubire la care este chemat cu Dumnezeu şi prin 
Domnul lisus cu semenii şi cu universul întreg. 

Demnitatea omului, înţeleasă ca libertate naturală, 
reprezintă de fapt şi locul privilegiat al acestuia pe 
scara creaţiei, un loc însă care presupune şi multă 
responsabilitate asupra deciziilor pe care omul este 
chemat să le ia, iar în plan general implică 
responsabilitatea omului faţă de sine însuşi, faţă de 
Dumnezeu, dar şi pentru realizarea destinului la 
care a fost chemat prin creaţie, ca fiinţă spirituală şi 
liberă. Într-o asemenea interpretare, dimensiunea 
naturală a libertăţii depăşeşte cu mult ceea ce 
raționalismul filosofic doreşte a fi înţeles ca stare 
naturală existenţială umană sau ca drepturi naturale 
inerente existenţei umane. Libertatea naturală nu 
poate fi concepută numai ca un început în planul 
evoluţiei existenţei umane, ci o permanenţă a 
existenţei acestuia de la momentul creaţiei şi până 
în prezent. Ea este un dar care se regăseşte în însăşi 
firea umană, pe care omul trebuie să-l 
conştientizeze pentru a se manifesta ca fiinţă liberă. 
Nu pot fi liber în plan social sau în orice alte forme 
de manifestare existenţială, dacă mai înainte nu 
devin conştient de libertatea naturală a fiinţei mele, 
ca dimensiune a firii. 

Libertatea ca dar natural al omului poate fi 
înțeleasă ca fiind talanţii pe care acesta îi primeşte 
de la Creator şi pe care este dator să îi înmulțească. 
Noi spunem că libertatea naturală rămâne totuşi în 
precaritate și nu este o împlinire a libertăţii, 
deoarece ea reprezintă numai o proprietate a firii, 
fără a fi încă valorificată în manifestările sale 
existenţiale. În nici un caz nu poate fi înţeleasă 
abstract, raţional sau ca simplă posibilitate într-un 
tablou al categoriilor logice, opusă unei anumite 
realităţi. Libertatea naturală este o permanenţă 
existenţială a firii şi a omului, chiar dacă păcatul 
originar şi păcatele omului o pot întuneca sau mai 
bine zis o pot ascunde în sinele mai adânc al fiinţei, 
dar fără a putea să o nege, să o desființeze 
existenţial, pentru că firea umană creată nu se poate 
nega pe ea însăşi. Poate însă să se transfigureze, prin 
împreună lucrarea omului şi a Duhului Sfânt pentru 
că are în sine ca act al creaţiei libertatea naturală. 
Omul trebuie să aleagă dacă va înmulţi talanţii 
libertăţii naturale sau dacă îi va refuza sau, mai rău, 
îi va ascunde în egoismul său existenţial, crezând în 
mod iluzoriu că numai manifestările în planul 
determinismului material şi temporar îi pot asigura 
adevărata libertate. Este o alegere existenţială pe 
care fiecare om, venind în această lume, la măsurile 
sale, în raport cu numărul talanţilor pe care i-a 
primit, este obligat să o facă. Ar mai trebui subliniat 
şi faptul că libertatea naturală, în concepţia noastră, 
nu este un general abstract, nu poate fi înţeleasă 
numai prin concept şi categorii raţionale, ci este mai 
înainte de toate o categorie existenţială, concretă 

pentru că firea generală a omului se realizează în 
individualitatea fiecărui om ca ipostas, astfel spus 
măreţia omului constă în individualitatea 
ipostasului său, care poartă în sine întreaga fire 
umană, liberă după natura sa. 

Libertatea stării sociale sau juridice a 
omului. Această precaritate existenţială a libertăţii 
duce cu gândul la distincţia pe care autorii doctrinei 
contractului social, dar şi reprezentanţii curentelor 
raţionaliste în filozofie o realizează între „starea 
naturală” şi „starea socială” a omului. În studiile 
anterioare pe care le-am dedicat doctrinei 
contractului social am evidenţiat cele mai 
importante concepţii, fie în sensul considerării stării 
naturale a omului, ca inferioară stării sociale, sau, 
aşa cum argumenta Jean Jaques Rousseau, 
superioritatea existenţei naturale faţă de existenţa 
socială a omului. Ne propunem ca într-un viitor 
studiu să analizăm în profunzime principalele 
aspecte ale stării naturale şi stării sociale a omului. 
Pentru economia acestui studiu, dorim însă să 
subliniem ideea că în plan existenţial nu poate fi 
concepută o distincţie categorică între ceea ce s-ar 
putea numi starea naturală şi, respectiv, starea 
socială a existenţei umane. Dacă se înţelege prin 
„starea naturală” firea creată a omului, ea este 
permanentă şi reprezintă esenţa în raport cu 
formele sociale ale existenţei. În consecinţă, starea 
naturală nu este negată de existenţa socială, numai 
că ar putea fi contrazisă prin fenomenalitatea şi 
precarităţile existenţiale sociale. Trebuie să 
subliniem şi faptul că există posibilitatea în mediul 
social ca omul să dezvolte prerogativele sale 
naturale, să descopere sensuri existenţiale şi astfel 
să sporească valoric pornind tocmai de la 
dimensiunile naturale ale firii sale. Este celebră în 
acest sens afirmaţia lui Schiller că: „omul trebuie să 
sporească natura în mijlocul naturii”. În 
interpretarea noastră, această chemare sau am 
putea spune destin al omului, este oarecum opusă 
interpretărilor iluministe şi naturaliste, deoarece 
are în vedere, în primul rând, o semnificaţie 
culturală. Omul se poate afirma ca fiinţă socială şi 
prin acesta să sporească natura sa prin mediul 
cultural în care este chemat să trăiască, dar şi prin 
credinţă. 

În acest context ideatic, libertatea socială sau 
juridică nu urmează cu libertatea naturală a omului 
şi ambele forme, precarităţi cum le numim noi, 
coexistă împreună cu toate celelalte forme 
ontologice ale libertăţii. Libertatea naturală, 
deoarece este proprie firii umane se află mai mult 
sau mai puţin evidentă în toate celelalte stări 
ontologice ale libertăţii, iar aceste stări în 
manifestările lor pot confirma, pot releva talanţii 

libertăţii naturale sau o pot infirma. Libertatea 
naturală nu se manifestă prin sine, ci numai prin 
celelalte stări ale libertăţii, pentru că toate acestea 
sunt ontologice şi fenomenale, pe când libertatea 
naturală este ontologică şi firească (a firii umane). 
Pentru libertatea socială, la fel şi pentru celelalte 
stări fenomenale ale libertăţii intervine un factor 
existenţial nou  neîntâlnit pentru libertatea 
naturală şi anume dimensiunea istorică a existenţei. 
Existenţa omului în această lume se realizează nu 
numai social, dar şi în timp şi istoric. Evoluţia 
istorică a omului în mediul social, a societăţii, 
concretizează, dă conţinut şi sensuri libertăţii. 
Realităţile sociale şi istorice ale libertăţii pot fi în 
funcţie de epocă, stat, sistem social, formă de 
guvernare întru sporirea şi afirmarea libertăţii sau 
dimpotrivă, condiţionarea, limitarea sau chiar 
abolirea acesteia. Spre deosebire, libertatea naturală 
a omului chiar şi în cele mai severe timpuri şi forme 
de refuz a libertăţii omului în mediul social nu poate 
fi abolită. Dimpotrivă, în vremurile de prigoană şi 
constrângere socială, la mulţi oameni trăitori în 
credinţă şi cultură, puterea libertăţii naturale 
devine tot mai evidentă şi se concentrează cu 
deosebire la nivelul conştiinţei proprie omului care 
crede şi trăieşte în Dumnezeu. Cea mai importantă 
particularitate, în opinia noastă, a stării sociale a 
omului este determinată de ordinea normativă în 
care acesta trăieşte, respectiv normele morale şi 
normele juridice. O astfel de ordine este însăşi 
creaţia omului, dar devine autonomă faţă de 
propriul său creator, structurându-se ca un sistem 
normativ şi uneori valoric în raport de care există şi 
se manifestă fenomenal fiecare om, în mod deosebit 
în mediul social. Omul nu poate refuza 
dimensiunea socială a existenţei sale. Aristotel 
spune că omul este o ființă socială prin însuşi natura 
sa. Folosind o expresie a filosofiei existenţialiste, am 
putea spune că omul este condamnat să trăiască în 
mediul social şi în acest mediu să se recreeze pe sine, 
pornind de la particularităţile naturale ale existenţei 
sale, să se recreeze prin ceea ce ordinea valorică a 
socialului îi oferă ca mediu: credinţa şi cultura. 
Libertatea socială o numim şi libertate juridică 
pentru că este exclusiv expresia normelor juridice 
prin care se reglează şi se reglementează conduita 
omului în mediul social. Legea, fie ea şi Constituţia, 
consacră, recunoaşte şi garantează libertatea 
umană, dar nu atât în forma sa ontologică, cât în 
mod deosebit prin "libertăţi juridice”. Dar legea are 
nevoie de un creator, de o putere care să o impună 
şi această putere este statul. Atât legea cât şi statul, 
mai ales în formele sociale democratice trebuie să fie 
şi legitime. Toate teoriile şi concepţiile democratice 
pentru a legitima statul şi legea şi implicit puterea 

statului se întorc la om. Acesta este deţinătorul 
puterii, iar statul o exercită în numele lui şi spre 
binele lui. Este vorba însă de omul abstract, generic, 
aşa cum Kant vorbea de „conştiinţa în genere”. 
Finalitatea, scopul exercitării puterii şi a existenţei 
legii este tot unul abstract: binele comun, interesul 
public. Omul concret rămâne mereu în umbră, este 
o existenţă recisivă în raport cu socialul şi tot ce 
decurge din acesta, deşi puterea statală realizează 
totul în numele omului concret, imposibil totuşi de 
identificat în abstractul şi generalitatea legii şi a 
puterii statale. Expresia constituţională şi 
legislativă cea mai aproape de această dimensiune 
concretă a omului, fără însă a se identifica cu ea o 
constituie consacrarea normativă a drepturilor 
omului. Incontestabil, realitatea normativă a 
drepturilor omului este un progres istoric în 
conştiinţa libertăţii, pentru că esenţa năzuinţelor, 
aspirațiilor, idealurilor existenţiale ale omului în 
mediul social este sporirea şi garantarea libertăţii 
individuale. Dar nu este suficientă consacrarea şi 
garantarea acestor drepturi. Mai este nevoie să fie 
respectate de către stat şi să fie sporite prin măsuri 
pozitive. Mai este necesară şi o justiţie liberă şi 
eficientă a cărei scop să nu fie numai împlinirea 
literii legii, ci mai ales dreptatea ca valoare dincolo 
de limitele şi condiţionările legii. De multe ori, 
aceste imperative rămân în sfera generalităţii legii, 
a idealului am spune noi, şi de aceea mulţi 
teoreticieni vorbesc de existenţa într-o societate 
democratică a „drepturilor omului dar fără om”. 
Libertatea creată de ordinea normativă juridică a 
socialului este necesară, dar exterioară realităţi 
individuale a existenţei umane. Este o libertate care 
vine din afara existenţei omului ca persoană. Este o 
libertate creată de stat prin lege în numele omului şi 
aparent pentru om dar oarecum independentă de 
om. 

Norma juridică şi legea pentru că au la bază 
puterea statului înseamnă în esenţă constrângere. 
De aceea una dintre problemele fundamentale ale 
doctrinei dar şi ale realităţii sociale este şi sensurile 
raportului dintre constrângerea legii şi libertatea pe 
care legea, generic, o proclamă. În plan ideatic, 
constrângerea şi libertatea se exclud. Totuşi, 
libertatea juridică a omului presupune coexistenţa 
constrângerii cu libertatea. Rezultatul concret: 
condiţionări, limitări, excepţii, restrângeri ale 
exerciţiului libertăţii individuale, în esenţă contrare 
libertăţii naturale a omului, dar totuşi necesare 
pentru existenţa socială a acestuia cu condiţia să fie 
legitime, să fie mai mult decât simpla respectare a 
literei legii, adică să fie drepte, să respecte în plan 
juridic principiul proporţionalităţii a cărui 

principală cerinţă este necesara adecvare a oricărei 
constrângeri privind libertatea socială la situaţia de 
fapt şi la scopul urmărit, scop care de asemenea 
trebuie să îndeplinească aceeaşi condiţie de 
legitimitate. Teoreticienii au demonstrat şi practica 
socială confirmă că mai multe legi, deci mai multă 
constrângere, nu înseamnă mai multă libertate. Un 
alt aspect îl constituie dihotomia dintre caracterul 
general şi abstract al normei juridice, iar pe de altă 
parte concretul existenţial al libertăţii, care 
ontologic, chiar şi în forma sa juridică, este proprie 
omului. Norma juridică este întotdeauna generală şi 
impersonală, dar libertatea, chiar şi în precaritatea 
sa socială şi juridică nu poate fi decât personală, 
individuală, nu a unui om în genere, ci a unui om 
concret. Este o dihotomie care poate genera 
contradicții şi care nu poate fi depăşită în existenţa 
socială a omului decât dacă celebra paradigmă 
„nimeni nu este mai presus de lege”, care reprezintă 
fundamentul oricărui stat de drept, este înţeleasă în 
alte sensuri decât cele specifice mecanismelor 
sociale şi statale, în mod deosebit de către justiţie şi 
de toţi aceia chemaţi să aplice legea. Mai presus de 
lege este omul în toată complexitatea şi taina sa 
existenţială, pentru că nu omul este pentru lege ci 
legea ar trebui să fie pentru om, pentru că nu omul 
este pentru societate, ci societatea ar trebui să fie 
pentru om. 

Un astfel de raport, de multe ori contradictoriu, 
între libertatea concepută inclusiv ca ideal moral, iar 
pe de altă parte, ordinea normativă dată de lege, ne 
aduce aminte de distincţia pe care o realiza Kant. 
Filosoful german remarca că între morala ideală 
(care aparţine întotdeauna omului concret, inclusiv 
prin libertatea sa) şi morala realizată există nu 
numai o diferenţă de grad, ci o adevărată antinomie. 
Morala este întemeiată pe libertate, iar legalitatea pe 
constrângere. Aceasta este o consecinţă a faptului că 
Immanuel Kant şi-a construit morala independent 
de faptele ştiinţelor morale şi nu a făcut decât 
ulterior aplicarea la drept şi la toate domeniile 
morale şi sociale. De aceea, pentru filosoful german 
sciziunea între ideal şi real este iremediabilă, aspect 
care se adevereşte de multe ori şi în starea socială 
sau juridică a omului3. Desigur, pentru un regim de 
guvernare dictatorial, puterea însemnă prin ea 
însăşi autoritatea absolută, cu îngrădirea până la 
eliminare a libertăţii individuale a omului, în 
accepțiunea sa socială. Între stat, puterea statului, 
iar pe de altă parte omul, ca persoană, există o 
ruptură iremediabilă, statul fiind dominant, iar 
formele libertăţii omului nu au ca finalitate 
persoana acestuia, ci numai interesul social sau 
interesul de dominare al puterii. Un exemplu 

edificator pentru această situaţie sunt unele dintre 
constituţiile române şi regimul de guvernare pe care 
l-au creat. Ne referim la Constituţia României din 
1938 a Regelui Carol al II-lea sau la Constituţiile 
române comuniste din perioada postbelică (10952, 
1958 şi 1965). 

Pentru o societate democratică contemporană se 
discută nu numai de existenţa unei constituţii, dar şi 
de constituţionalism, ceea ce înseamnă afirmarea şi 
realizarea valorilor democratice, în primul rând ale 
libertăţii. Nu dorim să realizăm o analiză care ar 
necesita un studiu mai aprofundat, însă pericolul 
real pentru formele democratice de existenţă socială 
reprezintă tot dictatura, de data aceasta nu una care 
să aibă dorinţa de autosuficienţă, ca în regimurile 
dictatoriale, ci o dictatură rezultată din însăşi 
mecanismele de guvernare democratice. Este ceea 
ce noi numim, împreună cu alţi sociologi şi jurişti, 
„dictatura maselor” într-o societate democratică. 
Orice decizie privind guvernarea, inclusiv sub 
aspectul creaţiei legislative, implică această formulă 
imposibil de depăşit: „minoritatea se exprimă şi 
majoritatea decide”. O astfel de modalitate de a fi a 
sistemelor instituţionale democratice creează 
pericolul, care uneori devine real, al ignorării 
individualităţii persoanei umane, a concretului 
existenţial, a înţelegerii omului prin complexitatea 
sa şi nu numai prin raportare la voinţa generală, 
impersonală a guvernanţilor sau la generalitatea 
legii. Dacă dictatura înseamnă, prin însăşi natura ei, 
puterea absolută a statului, într-o societate 
democratică pericolul major pentru libertatea 
individuală este excesul de putere, adică realizarea 
atribuţiilor de guvernare, înțelegând prin aceasta 
activitatea legislativă, administrativă şi chiar a 
instanţelor judecătoreşti numai în litera formală a 
legii, dar fără să aibă şi justificarea necesară faţă de 
diversul concret existenţial. Altfel spus, măsurile, 
după caz, legislative, administrative sau juridice, 
realizate cu exces de putere, depăşesc ceea ce este 
necesar pentru atingerea unui scop legitim, 
identificat sub forma unui interes public, şi prin 
aceasta restrâng în mod nepermis exerciţiul 
libertăţii individuale a omului ca ființă socială. 
Garantarea libertăţii individuale într-un context 
democratic constă tocmai în încercările în plan 
constituţional şi juridic de a elimina excesul de 
putere, altfel spus de a trece de la litera legii la ideea 
de dreptate socială. Este un proces dialectic, de 
multe ori sinuos, dar care uneori se realizează, în 
primul rând, prin instanţele internaţionale de 
control privind respectarea drepturilor omului, dar 
şi prin activitatea instanţelor naţionale. 

Libertatea socială sau libertatea juridică, ca 
precaritate a libertăţii, în mediul ei caracteristic, 

adică în fenomenalitatea socială, are o expresie 
contractuală, ceea ce implică, în limbaj juridic, 
formele contractuale civile, dar şi însăşi contractul 
social. Aproapele nostru, în manifestările libertăţii 
sociale este cel pentru care noi avem un interes, iar 
el are un interes pentru noi sau, după caz, pentru 
bunurile lui, bunurile noastre sau prestațiile 
reciproce. Contractul poate fi explicit, dar de cele 
mai multe ori nu este vizibil, însă se manifestă 
relaţional în mediul social. În contractul civil, 
inclusiv formele nepatrimoniale, căsătoria, relaţiile 
de familie şi altele, libertatea mea în mediul social se 
întâlneşte cu libertatea altuia, se intercondiţionează, 
libertatea mea depinde de realizarea libertăţii altuia. 
O astfel de relaţie este întotdeauna una pragmatică, 
deoarece urmăreşte realizarea unui scop de cele mai 
multe ori bine determinat, fără ca acest scop să fie 
întotdeauna unul material. Includem într-o astfel de 
relaţie inclusiv pragmatismul ideal valoric. Se poate 
realiza, în acest fel, în mediul social democratic un 
ideal existenţial, social şi în acelaşi timp juridic al 
omului, respectiv „coexistenţa libertăţilor”, ceea ce 
înseamnă că libertatea mea are ca limită existenţială 
socială libertatea altuia şi, totodată, eu sunt liber 
numai dacă respect libertatea celuilalt într-o relaţie 
contractuală explicită sau tacită. Reprezintă 
existenţa omului alături de semenul său dar nu 
întotdeauna împreună cu acesta, ceea ce justifică şi 
precaritatea acestei forme de libertate. O asemenea 
particularitate a stării sociale sau juridice a omului a 
fost remarcată încă de Aristotel care făcea distincţie 
între „justiţia comutativă” specifică unei relaţii de 
coexistenţă a libertăţilor şi de distribuţie a bunurilor 
şi valorilor în baza acestui principiu, iar pe de altă 
parte „justiţia distributivă” care reprezintă raportul 
între stat, putere de stat şi lege, pe de o parte, iar la 
celălalt plan, omul, în realitatea sa concretă, justiţie 
care se traduce în sintagma generală „de a i se da 
fiecăruia ce i se cuvine” de către stat, de către putere. 

Incontestabil, libertatea socială are o dimensiune 
istorică, forme concrete de realizare, poate cunoaşte 
amplificări, dar şi dureroase paradoxuri sau, ceea ce 
se întâmplă de multe ori în lumea contemporană, 
înţelegerea acesteia numai ca acumulare materială, 
ignorându-se de multe ori până la negare valorile 
spirituale, culturale şi credinţa. Cu toate acestea, 
libertatea ca formă contractuală exprimă idealul 
remarcat încă de multă vreme şi anume că pentru a 
ajunge la libertate proprie trebuie să respecţi 
libertatea celorlalţi. De aceea, preocuparea omului 
nu trebuie să fie închiderea în egoismul său pentru a 
câştiga libertatea sa socială, ci deschidere a fiinţei 
sale spre împlinirea sa în libertatea celorlalţi. 


Restituiri Pitești nr. 1/2017 





Studii 


Desigur, libertatea socială, ca orice altă formă de 
libertate înseamnă capacitatea dar şi 
discernământul omului de a alege, a decide şi a 
înfăptui. Iar alegerea între diferite variante posibile 
existenţiale este dată de esenţa libertăţii sociale. 
Important este ca o astfel de alegere să fie conştientă 
şi să fie determinată de valorile culturale şi 
religioase perene şi nu neapărat de obscure interese 
materiale. Şi trebuie călăuzită exclusiv de 
pragmatismul teleologic al acumulării materiale. 
Cuviosul Isaia Pustnicul remarca şi această 
dimensiune socială a libertăţii: „lar Dumnezeu 
creându-l pe om, l-a făcut liber, de sine stăpânitor, 
primitor al îmbierii binelui şi răului”4. Spuneam la 
începutul acestor modeste consideraţii că această 
formă a libertăţii este precară, fără însă a fi 
peiorativă. Precaritatea poate fi discutată sub mai 
multe aspecte, dar la nivel ontologic avem în vedere 
neîmplinirea ei în acest spaţiu al realităţii. Pentru a 
explica o asemenea stare, folosim modelul ontologic 
al filosofului Constantin Noica bazat pe raportul 
dintre „general, determinaţii şi individua/. În 
esență, în concepţia filosofului, devenirea se 
împlineşte spiritual în fiinţă când cele trei 
dimensiuni ontologice coexistă, se întrepătrund. Ori 
de câte ori nu se realizează o astfel de unitate, există 
o precaritate. În cazul libertăţii sociale sau juridice 
ca stare existenţială a omului, întâlnim toate cele 
trei dimensiuni ontologice mai sus exprimate, dar 
fără a fi unele prin altele. Astfel, generalitatea legii 
rămâne în exterioritatea individualităţii umane, iar 
determinaţiile pe care omul şi le dă respectă de 
multe ori numai forma generalului, respectiv a 
normei juridice, în limitele pe care aceasta le 
impune. Generalitatea normei juridice, impersonală 
prin esenţa sa, nu poate cuprinde diversitatea 
individualităţii existenţei umane, unde libertatea se 
manifestă exxistă şi o contradicţie unilaterală: 
generalul normativ poate să contrazică libertatea 
individuală, dar libertatea individuală, în 
manifestarea sa socială, nu poate contrazice 
generalul normativ, pentru că în caz contrar intervin 
răspunderea juridică şi sancţiunea juridică. 


Note critice: 

1J.J.Rousseau, Contractul social, Editura Antet, 
Bucureşti, 2000, p.107-108. 

Ibidem, p.108-109. Pentru dezvoltări a se vedea şi 
Nicolae Popa, Ion Dogaru, Gheorghe Dănişor, Dan Claudiu 
Dănişor, Filosofia dreptului. Marile curente, Editura All 
Beck, Bucureşti, 2002, p. 176. 

3Pentru dezvoltări a se vedea Istoria filosofiei moderne. 
Perioada contemporană. Omagiu profesorului I.Petrovici, 
Vol. III, Bucureşti, 1938, p.157-159. 

4Filocalia, Editura Humanitas, Bucureşti, 2008, Vol. 

XII, p. 265. 

Mareșalul lon/loan Antonescu 
în volumele noastre de autor 


prof.univ.dr. Petre POPA 


Abstract: The author, Petre Popa, a university teacher from Piteşti, describes in his article a few details 
concerning the presence in his scientific works of several notes and descriptions regarding the life of the 
Romanian general and ruler of the country during the Second World War, lon/loan Antonescu. He was born 
in 1882 in Pitești and in his entire life he never neglected his place of birth. 

Key words: lon/loan Antonescu, Pitești, historioography, memory, and history 


În urmă cu şapte decenii, sâmbătă, 1 iunie 
1946, Conducătorul Statului Român, din perioada 
6 septembrie 1940 — 23 august 1944, Ion/loan 
Antonescu, a fost executat, la Penitenciarul Jilava 
(Ilfov), împreună cu Mihail Antonescu, 
Constantin Vasiliu, Gheorghe  Alexianu, 


consideraţi criminali de război. Se aplica, deci, 
sentinţa pronunţată de Tribunalul Poporului, în 
urma Procesului Marii Trădări Naţionale (7 — 18 
desfăşurat publici. 


mai 1946), Recursul era 





respins de şeful Guvernului, instaurat anterior (6 
martie 1945), Petru Groza (1884 — 1958)2. După 
cum este cunoscut, lon/loan Antonescu s-a 
născut la 2 iunie 1882, în Piteşti, localitate 
evocată, constant, de viitorul general (1931), apoi 
mareşal (1941). Preocupările noastre istorice, 
referitoare, predilect, la dinamica acestui areal, 
unde ne-am stabilit definitiv (1961), includ, 
contextual, datele enunțate mai sus, dar şi 
numeroase idei semnificative, excluzând, pe cât 
posibil,  conotaţiile  partizane. Ca dovadă, 
majoritatea volumelor, scrise de cel care vă 
relatează, ori conlucrând cu alţi intelectuali, din 

generaţii diferite, conferă informaţii graduale 
asupra vieţii şi demersurilor înaltului demnitar, 
Ion/loan Antonescu, originar din reşedinţa 
Argeşului. 

Bunăoară, în cronica Piteşti 600. Memento 
(1983), colaboratorii Constantin  Cârstoiu, 
Spiridon  Cristocea, Ion Ilie (1937 —- 2005), 
Colecţia Museum, director, Constantin Siman, 
scriere care a inaugurat, editorial, portofoliul 
consacrat sărbătoririi celor şase secole de la 
atestarea documentară medievală certă a Urbei 
(1388 — 1988), precizam: „S-a născut la Piteşti, 
Ion Antonescu (1882 — 1946),  mareşal, 
Conducător al statului român, dictator militar, 
preşedinte al Consiliului de Miniştri între anii 
1940 şi 1944%3. Atunci, în 1983, istoriografia 
locală postbelică a consemnat, pentru prima 
oară, asemenea detalii. La 5 decembrie 1986, 
apărea, sub egida Muzeului Judeţean Argeş, 
director, Radu Stancu (1936 — 2008), cartea 
Piteşti. Pagini de istorie, autori Petre Popa, 
Paul Dicu (1926 — 2008), Silvestru Voinescu (1935 


— 2005), redactor, Grigore Constantinescu, 
Tipografia Argeş. Capitolul IX, intitulat 
Evoluţia oraşului Piteşti în perioada 
interbelică, referindu-se la viaţa publică, 


printre altele developează: „Tot în aceşti ani, îşi 
conturează cariera militară şi convingerile 
politice generalul Ion Antonescu, născut în 
Piteşti la 2 iunie 1882 (m. 1 iunie 1946), 
comandant al diviziei din localitate, devenit 
mareşal, Conducător al statului şi preşedinte al 
Consiliului de miniştri în perioada 6 septembrie 
1940 — 23 august 1944, instaurând un regim 
dictatorial”4. Aprecierile noastre s-au inspirat 
dintr-un tom care se editase, atunci, la Bucureşti>. 

Un loc aparte, în bibliografia specializată, revine 
scrierii monografice Istoria municipiului 
Piteşti, semnată de Petre Popa, Paul Dicu, 
Silvestru Voinescu, redactor, Niculina Florea, 
operă acceptată, ca premieră tematică (1988), de 
Editura Academiei Române. Referitor la subiectul 

personalizat, există mai multe aprecieri. Astfel, 
răsfoind Capitolul III, purtând genericul Oraşul 
Piteşti în perioada modernă, vom descifra 
sensul  paragrafelor privind  Adeziunea 
unanimă a piteştenilor la Marea Unire 
din 1918, unde, convergent, se precizează : „De 
asemenea, în crâncenele bătălii purtate pe 
frontul din Moldova, împreună cu alţi ofiţeri, fii 
ai  Piteştilor sau ai judeţului Argeş, s-a 
evidențiat, prin inițiativele strategice şi tactice, 
locotentent — colonelul Ion Antonescu (1882 - 
1946), născut în Piteşti, având funcția de şef al 
Biroului Operații al Marelui Cartier General, 
care va conduce, în anii următori, Divizia a III- 
a Infanterie, cu sediul în Piteşti”6. Apoi, 
Capitolul V, denumit Istoria contemporană 
a Piteştilor, extinde relatarea: „În perioada 
interbelică, viaţa politică locală a fost 
influențată, într-o oarecare măsură, şi de 
activitatea generalului Ion Antonescu, originar 
din Piteşti, comandant, între 1933 — 1937, al 
Diviziei a III-a Infanterie, cu sediul în capitala 
Argeşului. Deşi a avut o atitudine oscilantă faţă de 
partidele politice burgheze, de regimul carlist, 
precum şi într-o serie de probleme ale politicii 
externe a României, totuşi, în aceşti ani, şi-a 
conturat convingerile politice, iar prestigiul 
carierei sale militare a crescut. Devenit, ulterior, 
Conducător al statului român, preşedinte al 
Consiliului de Miniştri, iar la 21 august 1941 
mareşal, lon Antonescu a instaurat, între 
septembrie 1940 — august 1944, un regim 
dictatorial, bizuindu-se pe aparatul represiv. De- 
a lungul anilor, a venit de mai multe ori în 
Piteşti, unde a purtat discuţii cu oficialităţile 
judeţului sau cu conducători ai unor organizații 
politice locale, în calitate de şef al Marelui Stat 
Major şi de ministru al Apărării Naţionale”7. 
Poziționarea unor localnici față de participarea 
României, împreună cu Germania nazistă, la 
Războiul Sfânt (1941 — 1944), contra Uniunii 
Sovietice, decizie parafată de Ion Antonescu, era 
comentată astfel: „S-au căutat căi şi metode 
adecvate pentru a lovi în maşina de război a 
fascismului german,  discutându-se, totodată, 
posibilitatea formării unor grupuri de partizani 
în munţii din Argeş şi Muscel. Prin aceste 
acțiuni, se urmărea contracararea intenţiei 
strategice a lui Ion Antonescu de a transforma 
râul Argeş într-un eventual val succesiv de 
rezistență în cadrul războiului hitlerist”8. 
Nominalizarea mareşalului Ion/loan Antonescu, 
în Istoria municipiului Piteşti (1988), a 
suscitat diverse comentarii. Bunăoară, 


Restituiri Pitești nr. 1/2017 


File de istorie 


universitarul Gabriel  Ţepelea (1916 - 2012) 
aminteşte recenzia sa, privind conţinutul 
volumului, propusă, atunci, revistei România 
literară (Bucureşti), care a evitat, manierist, 
publicarea textului respectiv. Explicaţia devenea 
simplă: „Să fie în cauză citarea lui Ion 
Antonescu printre fiii de seamă ai oraşului "9. 

După 1990, documentarea noastră, privind 
rolul lui Ion/loan Antonescu în istoria locală şi 
naţională, s-a diversificat. Motivația suprapune 
complexitatea prestaţiilor didactice, la Colegiul 
Alexandru Odobescu, respectiv Universitatea din 
Piteşti, dar şi libertatea de exprimare. Asemenea 
context ne-a determinat să investigăm fonduri 
arhivistice, ori elaborări pluraliste, valoroase, 
istoriografic, precum: Antonescu. Mareşalul 
României şi războaiele de reîntregire, 
coordonator, Josif Constantin Drăgan (1991); 
România cu şi fără Antonescu, autor, 
Gheorghe Buzatu (1991); Al treilea om al 
Axei. Memorial Antonescu, de Gheorghe 
Barbul (1992); Plata şi răsplata istoriei. Ion 
Antonescu, militar şi diplomat. 1914 — 
1940, iniţiatorul colecţiei,  Valeriu-Florin 
Dobrinescu (1994);  Mareşalul Antonescu 
întemnițat la Moscova, cercetător Teodor 
Mavrodin (1998)10. Folosind această platformă 
editorială, în 1994, vom publica lucrarea Liceul 
Alexandru Odobescu Piteşti. 1919 -1994, 
unde amintim inclusiv despre implicarea 
Conducătorului Statului şi a soţiei sale, Maria 
Antonescu, pentru organizarea Spitalului de zonă 
interioară Nr. 116 Crucea Roşie (450 de paturi), 
folosindu-se, majoritar, spaţiile Şcolii Normale de 
Învăţătoare, din localitate (350 de paturi), medici, 
Gheorghe  Pristăvescu, Gheorghe  Nelepcu. Se 
respecta, astfel, Ordinul Nr. 104413, din 1941, 
emis de Marele Cartier General, Eşalonul II, 
Secţia I, purtând pecetea Guvernului Ion/loan 
Antonescu. Unitatea sanitară evocată a funcţionat 
în etapa 31 iulie — 11 decembrie 1941, fiind 
transferată, apoi, spre Moldova, mai aproape de 
liniile Frontului Estic (1941 — 1944)1l. 

Lista cărţilor de autor continuă cu Studii 
Culturale. Culegere antumă (2003), în care 
se vorbeşte despre tânărul maior (grad acordat la 
1 noiembrie 1916), pe timpul participării 
României la Primul Război Mondial (1916 — 1918): 
„„ Totodată, campaniile militare din 1916 — 1918 
au adus în prim-plan mai mulţi ofițeri din 
reşedinţa Argeşului sau din împrejurimi... 
precum Ion Antonescu (1882 — 1946), născut la 
Piteşti, având, în 1917, funcţia de şef al Biroului 
Operații al Marelui Cartier  General”12. 

Coordonate interesante degajă, tot în acest volum, 
paginile grupate secular Sensuri ale 
civilizaţiei Piteşti 1388 — 1993. Extragem: 
„Perioada interbelică a propulsat în viaţa 
politică şi culturală mai multe personalități 
originare din Piteşti. Dintre acestea, se detaşează 
generalul Ion Antonescu (1882 — 1946), devenit 
mareşal la 21 august 1941, şef al statului român 
în perioada 6 septembrie 1940 — 23 august 
1944"13.  Motivând ofensiva spre Răsărit, 
consemnăm: „Participarea unităţilor militare 
din Piteşti la cel de Al Doilea Război Mondial, 
pe Frontul de Est, începând cu 22 iunie 1941, s- 
a făcut pe baza acordurilor germano- române 
semnate la Miinchen şi la Berchtesgaden (31 — 12 
iunie 1941). Guvernul condus de Ion Antonescu 
s-a obligat să participe efectiv la războiul 
declanşat de nazişti, având ca scop imediat 
readucerea la teritoriul național a Basarabiei şi 
a Bucovinei de Nord, răpite României prin nota 
ultimativă sovietică din 26 iunie 1940, emisă pe 
baza tratatului  Ribbentrop-Molotov din 23 
august 193914. Prezentând prima etapă postbelică 
(1945 -1946), analiza amintită precizează: „Între 
timp, la Bucureşti a avut loc (7 — 18 mai 1946) 
procesul intentat mareşalului Ion Antonescu, fiu 
al oraşului Piteşti, considerat criminal de război, 
condamnat la moarte şi executat la 1 iunie 
1946”15. 

Volumul imediat următor, Studii politice 
(2004), relevă prin analiza Consideraţii privind 
democraţia în diverse state ale lumii, 
pentru România: „La 6 septembrie 1940, regele 
Carol II a abdicat în favoarea fiului său, Mihai, 
dar adevărata putere a preluat-o generalul Ion 
Antonescu (născut la Piteşti în 1882), devenit 
prim — ministru al Guvernului (avea, atunci, 58 
de ani, iar la execuţie, 64 de ani). Noua formă 
de guvernare s-a instaurat la 5 septembrie 
1940. Prin măsuri drastice, Ion Antonescu a 
îndepărtat Garda de Fier de la conducerea 
statului, lichidând rebeliunea legionară din 21- 
23 ianuarie 1941. Apoi, a intrat, la 22 iunie 1941, 
în războiul antisovietic, având ca scop 
fundamental reîntregirea pământului românesc, 
ceea ce se va înfăptui numai parțial“16. Spaţiu 
distinct acordăm, prin  subcapitolul Ion 
Mihalache, lider al Partidului Naţional- 
Tărănesc în anii interbelici, din volumul 
Studii politice, amintit mai sus, relaţiilor lui 
Ion/loan Antonescu, pe timpul guvernării sale, 
cu principalele formaţiuni politice. Atunci când 
România desfăşura Războiul Sfânt contra Uniunii 
Sovietice (1941 — 1944) pentru reîntregire, 


— 12 


interesantă este poziţia exprimată de învățătorul 
muscelean, Ion Mihalache (1882 — 10945). Născut, 
aşadar, în acelaşi an cu lon/loan Antonescu, 
liderul Partidului  Naţional-Ţărănesc, Ion 
Mihalache, a participat, ca voluntar infanterist, 
la prima ofensivă spre Est, purtând gradul de 
căpitan. Documentar, cităm: „În această calitate 
s-a întâlnit, de mai multe ori, în arealul dintre 
Prut şi Nistru, cu Conducătorul statului, Ion 
Antonescu (1882 — 1946). Datorită insucceselor 
militare ale Germaniei şi României în 
adâncimea Frontului de Răsărit, Ion Mihalache 
s-a pronunţat, începând cu vara anului 1943, 
pentru părăsirea Axei, fără să avanseze însă un 
plan concret Naţiunilor Unite, care acționau în 
Europa Centrală şi de Vest...În seara zilei de 22 
august 1944, au avut o ultimă convorbire 
oficială... La 23 august 1944, Ion Mihalache 
devenea, moral, coautor la demiterea şi 
arestarea  mareşalului..."17. Tot în culegerea 
Studii politice reproducem, istoriografic, 
pentru prima oară, interviul acordat de 
Conducătorul Statului,  Ilon/loan Antonescu, 
academicianului loan Alexandru  Brătescu- 
Voineşti, pentru Almanahul intitulat Cuvântul 
Mareşalului către săteni!8. Numărul care 
conţine acest interviu ne-a fost semnalat de 
scuptorul Nicolae Grigorescu, membru al Uniunii 
Artiştilor Plastici din România, Filiala Piteşti, 
intelectual cu preocupări istorice, autorul mai 
multor lucrări, reprezentându-l pe  Ion/loan 
Antonescu, opere conservate, de aproape două 
decenii, în atelierul propriu. Special, pentru 
cititorii noştri consecvenţi, selectăm, din acest 
interviu, informaţia potrivit căreia, pe timpul 
convocărilor  plebiscitare (două), Programul 
Guvernului, condus de Ion / Ion Antonescu, era 
aprobat prin opţiunile cifrate la 3 446 889 
votanţi, procentul aferent oraşului Piteşti depăşea 
raportările celorlalte aşezări urbane din ţară, 
apropiate, demografic,  reşedinţei Argeşului. 
Gesturi asemănătoare s-au exprimat şi în etapa 
iulie — septembrie 1940, când, datorită unor 


acuzaţii colaterale, Ion/loan Antonescu a 
suportat  detenţia de la Mănăstirea Bistriţa 
(Vâlcea), zile despre care, viitorul mareşal 


declara: „Evenimentele s-au precipitat şi fără 
vreo acţiune publică din partea mea, am fost 
solicitat să viu la cârma ţării, fiind impus de 
cerința unanimă a poporului. Duşmanul meu a 
trebuit să se închine! Din închisoare, m-a adus 
la conducere ! Era primul act plebiscitar prin 
care țara îşi impunea voința în septembrie 
1940”19- 

Bibliografia scrierilor personale cuprinde, 
cronologic, Monografia Universităţii din 
Piteşti (2004), noutate absolută pentru sistemul 
învăţământului superior argeşan. Partea 
introductivă Comunitatea urbană Piteşti, 
relevă, tangenţial ascensiunea unor personalităţi 
locale pe treptele supreme ale responsabilităţilor 
centrale. Asemenea ecuaţie ne promite să enunţăm 
câteva idei privind implicarea  mareşalului 
Ion/loan Antonescu (Piteşti, 2 iunie 1882 — 
Bucureşti, 1 iunie 1946) în evenimente cruciale 
pentru România. Parafrazarea este susţinută 
printr-un medalion  reproducând chipul 
comandantului militar, lon Antonescu, alăturat 
celor care îl reprezintă pe Ion I.C. Brătianu (1864 
— 1927) şi Armand Călinescu (1893 — 1939), 
născuţi de asemenea, la Piteşti20. Informal, 
precizăm că în etapa 31 iulie — 11 decembrie 1941 
clădirea principală din actualul Campus 
Universitar Gheorghe Doja a fost ,, Spitalul de 
zonă Interioară Nr. 116 Crucea Roşie, în mijlocul 
răniților aflându-se, uneori  Maria/Rica 
Antonescu, soţia generalului, pe atunci, Ion 
Antonescu“21. Notificarea, amintită deja anterior, 
este insertată în 2004, cu o fotografie din 1941. 

Creionări asupra vieţii şi  preocuprilor 
mareşalului  Ion/loan Antonescu  decupăm 
totodată, din noul volum al seriei Piteşti 620. 
Memento (2008), colaboratori, Constantin 
Augustus Bărbulescu, Marius Cârjan, Narcis Ionuţ 
Gherghina (1979 - 2008), Marius Păduraru, 
absolvenţi ai Facultăţii de Istorie, Filosofie, 
Jurnalism Piteşti, condusă, ca decan fondator 
(2002 — 2004), de iniţiatorul acestor scrieri. 
Exemplificăm prin enunţul: „1882, iunie, 2. S-a 
născut, la Piteşti,  Ion/loan Antonescu, 
comandant al Diviziei 3 Infanterie, din localitate 
(1933 — 1937), Conducător al Statului, preşedinte 
al Consiliului de Miniştri (6 septembrie 1940 — 
23 august 1944), aliat al Axei, coordonator, 
Grupul eponim de luptă, constituit din Armatele 
3 şi 4 Române, împreună cu Armata 11 
Germania (22 iunie — 17 iulie 1941), angajate în 
Războiul Antisovietic. Judecat şi condamnat la 
moarte, executat la 1 iunie 1046”22. Câteva 
detalii despre Ion / loan Antonescu punctăm în 
Piteşti 620. Memento (2008) pentru anii: 
1923; 1924; 1933; 1937; 1941; 1944. Astfel, la 21 
august 1941, prin Înalt Decret Regal, general 
de Corp de Armată, titlu obţinut la 16 septembrie 
1940, Ion/lon Antonescu devenea mareşal al 
României, calitate acordată, până atunci, numai 
strategilor Alexandru Averescu (1859 — 1938) şi 
Constantin Prezan (1861 — 1943), pentru, fapte 

excepţionale din vremea Primului Război 
Mondial (1916 -1918). După 2000, săptămânalul 
Jurnal de Argeş, redactor-şef, Gabriel Grigore, 
manager, Cristian Vasile, foiletează acest volum, 
selecţiunile regăsindu-se în Caleidoscop, 
rubrică semnată de Marius Ionel. 

Zilele dedicate reşedinţei Argeşului (2008) au 
favorizat, sub egida Bibliotecii Judeţene Dinicu 
Golescu, manager, Octavian Mihail Sachelarie, 
tipografierea eseurilor istorice Piteşti. Tradiţie 
şi contemporaneitate, autori, Petre Popa, 
Paul Dicu, Silvestru Voinescu. Sunt valorificate, 
astfel, textele serialului cu acelaşi titlu, apărute 
în revista Argeş (mai 1986 — mai 1988), redactor 
- şef, Sergiu Nicolaescu. Uneori, este reamintit şi 
Ion/loan Antonescu: fiu al oraşului, ofiţer 
superior, general, Conducătorul Statului, mareşal, 
acuzat pentru fapte de război, condamnat la 
moarte, executat. Domină aserţiunea: „Guvernul 
condus de Ion Antonescu era obligat să 
participe, efectiv, la războiul declanşat de 
nazişti, având ca scop imediat readucerea, la 
teritoriul naţional a Basarabiei şi a Nordului 
Bucovinei, răpite României prin Nota ultimativă 
sovietică, 26 iunie 1940, emisă pe baza 
Tratatului Ribbentrop — Molotov, Moscova, 23 
august 1939. De reținut faptul că, în urma 
acestei samavolnicii, mulţi români, originari 
mai ales din Basarabia, şi-au găsit adăpost şi 
un loc de muncă onorabil la Piteşti, unde se mai 
aflau, de altfel, români veniţi din zonele 
Transilvaniei, anexate de Ungaria, precum şi 
unii refugiaţi polonezi”24. Informaţii plauzibile 
sugerează conexiunea dintre realitatea autohtonă 
şi specificitatea proprie capitalei Argeşului, cu 
deosebire pe timpul confruntărilor militare din 
Est25. 

Primirea oficială a României în Clubul select 
continental (1 ianuarie 2007), ne-a stimulat 
preocupările editoriale, publicând, printre altele, 
volumul de referinţă Statele Uniunii 
Europene. Sinteze istorice (2009). Paginaţia 
consacrată prezentării României se opreşte, 
succesiv, la perioade cardinale pentru ţara 
noastră, aşa cum este următoarea concluzie: 
„Evoluţia interbelică a României (1918 — 1939) a 
favorizat creşterea potenţialului financiar, 
industrial, comercial, agricol, spiritual, nivelul 
maximal, pentru etapa amintită, fiind 
înregistrată în 1938. Viaţa politică era, însă, 
contradictorie, ceea ce a permis ascensiunea 
mişcării legionare, ataşată Germaniei fasciste, 
iar în 1940, după abdicarea regelui Carol II, 
era adus la guvernare cabinetul generalului 

Ion/loan Antonescu (1882 — 1946)26. Recent 
cartea noastră referitoare la Statele Uniunii 
Europene, a fost reperată şi în Biblioteca 
Naţională din Luxemburg?7. 

Complementar, opinii privind personalitatea 
contradictorie a mareşalului Ion/loan Antonescu 
(1882 — 1946), descifrăm inclusiv din alte titluri 
scrise sau coordonate de același autor: Argeş. 
Cartea eroilor (1984); Tradiţie şi 
actualitatea în istoriografia românească 
(2000); Istoriografie universală modernă 


şi contemporană (2005); Enciclopedia 
Argeşului şi  Muscelului (2008 — 2014); 
Memorialul de război Mateiaş, Valea 


Mare - Pravăţ, Câmpulung, Argeş (2009); 
Discurs istoriogra/io universal (2016), 
listate bibliografic2%. 

Împlinirea celor şapte decenii de la moartea 
mareşalului Ion/loan Antonescu (1 iunie 2016), 
fiu al oraşului Piteşti, ne-a determinat să 
abordăm câteva trasee mai puţin cercetate până 
acum. Rezultatele investigaţiilor sunt publicate, 
în ordine aleatorie, graţie Muzeului Judeţean 
Argeş şi Centrului Cultural Piteşti, având 
următoarele titluri: Câteva consideraţii 
privind Împrumutul Reîntregirii din 1941 
şi Împrumutul Apărării Naţionale din 
1044 (lansate de Guvernul Ion Antonescu)29; 
Mareşalul Ion Antonescu în dialog cu 
scriitorul Ioan Alexandru  Brătescu- 
Voineşti30; România şi Conducătorul 
Statului, Ion/loan Antonescu în 
documente ale Procesului de la 
Nurnberg3l. Ultimul studiu modifică, 
substanţial, comentariul din volumul Antonescu 
(1991), amintit mai sus,, unde se face următoarea 
constatare: „Faptul că numele lui nu apăruse în 
procesul de la Nurnberg m-a făcut să cred că 
murise, când, deodată, la jumătatea lunii mai 
1946, ziarele publică cu titluri mari: Dublul 
concert Enescu — Menuhin şi Procesul 
Antonescu”32. Asemenea elaborări, dar şi cele 
aflate în lucru, orientate  prevalent, spre 
ilustrarea legăturilor ofițerului superior de 
carieră, Ion/loan Antonescu, al treilea mareşal al 
României, cu locurile natale, dorim să fie 
adunate într-un volum tematic, sub egida 
Editurii Ordessos, Piteşti. 

Biserica domnească din Pitești. 
Salvarea de la demolare (|) 


muzeograf Octavian DĂRMĂNESCU 


Abstract: Pitești is an old Romanian town, being known for more than six centuries. It developed slowly 
as a center for commerce and for two centuries it played an important part in the country politics, as some 
of the Wallachian rulers stayed here from time to time. As a testimony to the towns importance, in the 1 7ih 
Century the “Sf. Gheorghe” Church was constructed. Several articles were wrote by historian Octavian 
Dărmănescu to illustrate its history. In the present one, historical documents are presented and analyzed 
in order to determine different aspects of the political intentions from 50 years ago to demolish the church. 

Keywords: Pitești, "Sf. Gheorghe” Church , demolition, conservation and restoration of cultural heritage 


În opinia noastră este destul de regretabil că 
prezentul capitol beneficiază în această chestiune 
doar de un articol anterior — şi acela nenotificat 
bibliografic, dar, totuşi, valoros — care să evoce 
această perioadă terminusl. Această stare de fapt 
poate fi înțeleasă, în parte, datorită umbrei cenzurii 
regimului comunist care, pentru unii dintre cei care 
au trăit acele evenimente, încă se mai simţea şi după 
1989. De aceea, în lumina documentelor găsite până 
acum, următoarele rânduri pot părea părtinitoare 
pentru unii, cu toată demonstraţia bibliografică. 
Mărturisim că pretenţia noastră este să 
demonstrăm calitatea, tristă în fond, de biserică 
martir a bisericii domneşti Sf. Gheorghe din 
Piteşti2. O precauţie capitală în chestiunea 
dramatică a existenţei ei în timpul regimului 
comunist este delimitarea neutră a două momente 
clare şi imediat succesive: primul este ameninţarea 
cu demolarea a bisericii domneşti din Piteşti, al 
doilea este comutarea ei în restaurare ştiinţifică. Din 
păcate, credem (după o campanie de interogare de 
aproape doi ani, 2014-2015) că toţi martorii 
interogaţi (aproape 30 de persoane, majoritatea 
peste 75 de ani) le confundă și dau gir total intenţiei 
de demolare, existentă în mod real, din motive de 
sistematizare — mai vechi3, dar după 1948 citeşte 
politice — a centrului oraşului Piteşti, însă, atenţie, 
nematerializată“. 

Potrivit unei însemnări accidentale a parohului 
Marin S. Diaconescu, bisericile centrale Sf. Nicolae 
şi Sf. Gheorghe erau pe lista demolărilor încă din 
1959. Menţionăm că relatarea, foarte importantă 
pentru înţelegerea clară a acelor timpuri, survine 
după câteva vizite, dintre care una intimă, în 
cancelaria parohiei, a unor importanţi inspectori de 
la Departamentul Cultelor5. O redăm în totalitate: 
„Svonuri insistente, dar neîntemeiate. În aplicarea 
planului de sistematizare a oraşului Piteşti pe 
distanţa dintre bis. Sf. Gheorghe şi Sf. Nicolae se 

vorbeşte şi de dărâmarea sau mutarea bisericii Sf. 
Gheorghe. Este posibil acest lucru, dar nu este 
practic şi nici politic nu este a se trece la aplicare, 
chiar dacă s-ar călca şi legea monumentelor istorice. 
Dar să presupunem că svonurile s-ar adeveri şi că, 
deci, biserica Sf. Gheorghe s-ar dărâma sau s-ar 
muta. Motive de ordin edilitar ar putea să determine 
la aceasta; sau alte motive necunoscute încă. Faptul 
ar produce senzaţie şi ar ridica întrebări peste 
întrebări. Comentariile de tot felul s-ar plimba pe 
piaţă și discuţiile contradictorii ar frământa opinia 
publică. Asta, o săptămână, o lună, un an, şi-apoi s- 
ar face liniște. Și s-ar reintra în normal. Prin acest 
fapt, de-ar fi să se producă, nu se atinge cu nimic 
credinţa oamenilor cu adevărat credincioşi, căci 
credinţa nu se condiţionează de prezenţa unui locaş 
de închinare mic sau mare. Oraşul Piteşti are 9 
biserici şi niciuna nu geme de credincioşi în 
Duminici şi sărbători, deşi oraşul are 40.000- 
50.000 de locuitori. Biserica Sf. Gheorghe are 650 
de familii cu circa 2000 de suflete din care nu vin la 
biserică nici 5%. Sunt enoriaşi, şi încă destui, cari nu 
calcă prin biserică, ba cari nu cunosc nici biserica, 
nici pe slujitorii ei. Aceştia sunt majoritatea. Pentru 
aceştia biserica Sf. Gheorghe este ca şi inexistentă, 
iar slujitorii, ca morţi. Aşa că...biserica e dărâmată 
de mult pentru mulţi. Dar cred sigur că nu se va 
dărâma. E prea veche şi prea frumoasă şi prea de 
curând restaurată ca s-o dea nimicirii pentru înnoiri 
de ordin edilitar. Vom trăi şi vom vedea. Preot 
Marin S. Diaconescu”0. Departe de stoicismul 
parohului, probabil nepermis - în 1962, la 
demolarea bisericii Sf. Nicolae, îi va repugna 
compasiunea inopinată a trecătorilor faţă de 
monumentul dat jos, înfierându-i în scris că nu fac 
loc progresului/-—, notăm grija Sfatului Popular 
pentru o „degajare” totală a terenului. 

În 1961, biserica primeşte o palmă inopinată 
tocmai din partea unui for superior al B.O.R.O. 

Informaţia o avem de la părintele paroh Marin 
Diaconescu care nu îl numeşte, dar pe care, pe cale 
ierarhică, nu poate fi decât episcopia Râmnicului şi 
Argeșului, via Protoieria Piteşti. Faptul că episcopia 
restrânge programul de la catedrala din Piteşti o 
aflăm, însă, dintr-un act intern”. Este vorba despre 
reducerea drastică a programului la Sf. Gheorghe, 
catedrala oraşului Piteşti. Cităm mărturia : „(...) 
până într-o zi când netam-nesam, fără nicio 
prevenire, ne-am pomenit cu un ordin superior, nu 
de la organele de Stat, ordin verbal, nu scris, dar 
foarte categoric: să ţinem biserica închisă în toate 
zilele săptămânii, afară de Dumineca şi sărbătorile 
de peste săptămână, iar sâmbăta s-o deschidem 
numai dacă este absolută nevoie. Ordin scurt, clar, 
precis, categoric și lipsit de orice explicaţie, deşi era 
necesară explicaţia, ca să lămurim şi noi pe 
credincioşi. (...) Ordinul verbal mi s-a dat mie, iar 
eu, în aceeaşi zi, l-am adus la cunoştinţă colegilor şi 
tovarășilor mei de muncă, trecând imediat la 
aplicare, fiecare întrebându-ne: de ce şi pentru ce 
?”10. Programul redus nu era o noutate la Sf. 
Gheorghe, însuşi parohul luând această iniţiativă în 
194611, pentru câţiva ani — de fapt şi pe perioada 

















fostului paroh, Marin Preoţescu, nu se făceau slujbe 
decât duminica şi în sărbătoril2, dar biserica era 
deschisă zilnic. Însă acum decizia sporea şi mai mult 
izolarea catedralei în cadrul urbei. 

Violentă, campania de demolare a centrului vechi 
— căreia în iulie 1962 îi căzuse victimă biserica (fostă 
filială a Sf. Gheorghe) Sf. Nicolae, zisă şi „cu 
Ceas”13, dărâmată repede, fără nicio opoziţie din 
partea urbei — urma cu demolarea monumentului 
de arhitectură medievală construit în 1656, biserica 
domnească cu hramul Sf. Gheorghe14. Faptul că în 
vara lui 1962, imediat după Sf. Nicolae, urmează şi 
Sf. Gheorghe este probat nu numai de publicarea în 
”Secera și ciocanul” a planului de sistematizare a 
centrului orașului Piteşti, unde biserica domnească 
nu mai figureazăl5, ci şi de ultimatumul 
împuternicitului raional Ion Bărbulescu, de a 
„lichida” obiectele bisericii Sf. Gheorghe16. 
Totodată, atmosfera generală, dictată de o 
propagandă maturizată de mult, era influenţată de 
jubileul mic, mare pentru P.M.R., acela de împlinire 
în 1964 a douăzeci de ani de la "câştigarea” 
războiului prin ”revoluţie” şi "insurecție armată”, 
douăzeci de ani de "”democraţie”. Douăzeci de ani de 
"împliniri măreţe”, de alungare ostinată a vechiului, 
reprezentată la noi, mai ales politic, şi de demolarea 
centrelor vechi urbane. Totuşi, noul paroh, Marin 
Branişte, ignoră tot contextul neprielnic — i-ar fi 
spus protopopului C-tin Dejan că „cel ce a dat ordin 
verbal, să dea şi ordin scris”17 — şi cere în 7 aprilie 
1962 o aprobare D.S.A.P.C. pentru lucrări de 
reparaţie, cu intenţia de a ţine biserica în urgenţa 
unei operaţiuni legitime. Se doreşte repararea 
jgheaburilor, tencuieli noi, zugrăvit şi refacerea 
trotuarelorI8. Sfatul Popular îngăduie şi dă 
avizull9. Pe 8 mai, se fac sondaje la cărămidă 
„pentru a se vedea cum a fost în starea iniţială”20. 
Pe 2 iulie 1962, I.C.O. Piteşti se angajează să repare 
biserica2l, dar nu se trece la fapte22. Biserica Sf. 
Nicolae fiind demolată, enoriaşii trec la Sf. 
Gheorghe23. Parohul, reputat istorie local, 
întocmeşte un scurt istoric al bisericii demolate, la 
ordinul protoieriei. Totodată, face câteva drumuri la 
Bucureşti, la centrele cu arhive, pentru 
documentarea privind o viitoare monografie a 
bisericii Sf. Gheorghe?4. 

Din actele interne, anul 1963 este unul activ şi nu 
conţine nicio aluzie la vreo demolare integrală a 
sfântului locaş. Dimpotrivă, părintele paroh cere din 
nou Sfatului Popular, pe 25 februarie, avizul de a 
repara biserica. Primăria îl trimite pe 16 martie?5. 
I.C.C.P. (Întreprinderea  Inter-Raională de 
Construcţii-Prestări, Piteşti) aprobă lucrările pe 2 
martie20. În 6 mai, parohul roagă Sfatul Popular să 

ajute financiar biserica pentru a o repara27. Aşadar, 
nicio referire la demolare. Totuşi, avem câteva 
mărturii. Prima arată că în 1963 consilierii de la Sf. 
Gheorghe sunt induşi în mod intenţionat în eroare 
de către Sfatul Popular şi puşi să semneze un proces 
verbal evaziv prin care, practic, în interpretarea 
Statului, ei înşişi dădeau undă verde demolării28. 
Această mărturie, care nu se (mai ?) regăseşte 
scriptic în arhiva de la Sf. Gheorghe, este, foarte 
probabil, cea din 1965, a consilierilor de la 
Mavrodolu, după cum vom vedea. Parohul Marin 
Branişte evocă accidental, undeva, contextul din 
acest an: „Lansarea, în 1963, a propunerii insistente 
ca monumentul să fie demolat, a prilejuit ample 
discuţii şi dezbateri care — la intervenţia Înaltei 
Conduceri Bisericeşti — au fost preluate de un larg 
forum de specialişti îndreptăţiţi să decidă şi din 
rândul cărora au făcut parte reprezentanţi ai 
următoarelor instituţii de cultură, artă şi 
învăţământ: Academia Română (academician 
profesor Constantin Daicoviciu, Preşedintele Secţiei 
de Ştiinţe Istorice a Academiei R.S.R.), Institutul de 
Istoria Artei al Academiei R.S.R. (academician 
profesor Gheorghe Oprescu), Institutul de 
Arheologie al Academiei R.S.R. (academician 
profesor Emil Condurache), Institutul de Istorie din 
Cluj (profesor Virgil  Vătășanu, membru 
corespondent al Academiei R.S.R. și şeful Secţiei de 
Istoria Artei), Monumentele Istorice (profesor 
arhitect Grigore Ionescu, director; profesor arhitect 
Gheorghe Curinschi, director tehnic, arhitect Ion 
Balş, arhitect L. Vasilescu etc.), Institutul de 
Arhitectură din Bucureşti (profesor arhitect Horia 
Teodoru, profesor arhitect Richard Bordenache 
etc.). Concluzia unanimă a specialiştilor enumeraţi 
şi a multor altora că biserica Sf. Gheorghe din Piteşti 
este prin vechime, prin calitatea sa de ctitorie 
domnească, prin însuşirea de prototip al puţinelor 
biserici având clopotniţa cu arcade deasupra 
pridvorului, prin meritul de a fi adăpostit în incinta 
sa Şcoala domnească de la Sf. Gheorghe, cea mai 
veche şcoală de pe aceste meleaguri, prin faptul că 
întruchipează o valoroasă mărturie a trecutului în 
mijlocul noului oraş, precum şi prin alte 
caracteristici şi elemente - unul dintre cele mai 
interesante monumente din ţară —, a condus la 
decizia de a fi păstrată. (...) Problema rămânerii 
bisericii Sf. Gheorghe a făcut obiectul unor ample şi 
îndelungate dezbateri extinse până la înalta atenţie 
a Conducătorilor noştri de Stat care — la intervenţia 
salutară a Prea Fericitului Părintelui nostru Patriarh 
Iustinian, ctitorul contemporan al acestui bătrân 
lăcaş de închinare şi cultură — au şi hotărât nu 

numai păstrarea şi restaurarea bisericii, şi încă din 
fonduri publice (circa un milion și jumătate lei)”29. 

Referitor tot la 1963 avem o mărturie foarte 
importantă: „Urma la rând să fie demolată şi 
Biserica Domnească Sf. Gheorghe. Cu toată 
insistența organelor de a grăbi dărâmarea pentru a 
lărgi piaţa mare a oraşului unde să seţină mitinguri 
şi adunări populare, cu toată graba zic, lucrurile se 
tărăgănau. Veneau de la Bucureşti comisii peste 
comisii și nu se putea lua o hotărâre definitivă. Unii 
erau pentru demolare; alţii, dimpotrivă. Organele 
politice locale erau înnebunite la gândul că dacă vine 
„şeful ăl mare” şi vrea să ţină o cuvântare din 
balconul Casei Albe va avea tot timpul în faţa ochilor 
biserica. Ce e de făcut ? Și atunci se hotărăşte 
invitarea unei mari personalităţi care să arbitreze 
litigiul dintre cele două comisii. Soseşte 


academicianul George Oprescu, anturat de o 
întreagă suită compusă din oameni politici, membri 
ai guvernului, istorici, arhitecţi, muzeografi, precum 
şi de primul-secretar al judeţului. Toţi îl urmăreau 
pe academicianul Oprescu cum se rotea în jurul 
bisericii, mai arunca o privire spre clădirea Casei 
Albe, le tot compara din diverse unghiuri şi, la 

sfârşit, îşi dă cu părerea, ca o concluzie fără drept de 
apel: — Vedeţi dumneavoastră — se mai dă câţiva 
metri înapoi şi roagă şi pe ceilalţi să facă la fel — de 
aici, de unde privim acum, Casa Albă apare ca o 
tânără cochetă, îmbrăcată într-o rochie frumoasă şi 
elegantă, căreia îi lipseşte broşa. Ei bine, această 
biserică este broşa de care avea absolută nevoie. Așa 
a fost salvată Biserica Domnească din Piteşti”30. 


Note critice: 

1Dr. Zicu Ionescu, Salvarea de la demolare a catedralei 
Sf. Gheorghe din Piteşti, în „Opresiunea cultelor religioase 
din România în tipul dictaturii comuniste: simpozion: 
Piteşti, 2002: comunicări, Bucureşti, Editura Fundaţiei 
Culturale Memoria”, 2003., pp. 121-122. 

2Provocările ei din timpul perioadei comuniste au fost 
următoarele: 1. Permanenta ameninţare cu demolarea între 
anii 1959-1965; 2. Posibila transformare în muzeu în anii 
imediat următori redeschiderii din 1968; 3. Amenințarea 
periodică cu demolarea, după restaurare, de către Elena 
Ceauşescu, deoarece biserica era prea vizibilă, mai ales în 
transmisiunile directe televizate din centrul civic. Conform 
sondajului pe care l-am făcut în perioada 2013-2016, această 
realitate greu credibilă azi stăruie încă natural şi neutru în 
memoria piteştenilor. De altfel, ea este semnalizată şi de 
fostul paroh Marin Diaconescu. Iată ce scria în 1976: „Şi 
astăzi încă, după ce a fost radical restaurată şi redată cultului, 
se mai găsesc glasuri răzlețe care şoptesc pe la urechea unuia 
sau a altuia precum că tot va fi demolată această biserică sau, 
în cazul cel mai bun, va fi închisă pentru cult şi va rămâne un 
simplu monument istoric, un muzeu”, Arhiva bisericii 
domneşti din Piteşti, „Cartea de Aur a Bisericii Catedrale Sf. 
Gheorghe din Piteşti”, pr. Marin S$. Diaconescu, 1956, 
manuscris, foaia 178. Amenințarea era reală, din moment ce 
memorialistul îi dedică combaterii ei încă o pagină şi 
jumătate. Acelaşi memorialist aminteşte din nou pericolul 
constant dintre anii 1968-1989, de data aceasta într-un 
articol din 1990: „Dacă nu venea minunea din dec. 1989 cu 
Revoluţia de la Timşoara, biserica Sf. Gheorghe sigur avea să 
fie demolată nesuferită fiindu-i foarte Casei Albe şi mai ales 
academicienei (repetente) de renume mondial care avea 
răspunderea politică a judeţului Argeş. Prea marea 
vecinătate a bisericii Sf. Gheorghe cu Casa Albă între care se 
afla piaţa Lenin, încomoda cumplit pe comuniştii 
conducători locali ai căror ochi se împiedicau permanent de 
casa Domnului şi de Crucea de pe ea în plăcerea lor de a-şi 
întinde privirea de pe balconul palatului administrativ până 
la teatru şi mai departe. Eu mă mir cum au putut suferi acest 
obstacol, biserica lui Dumnezeu faţă în faţă cu Palatul ateu 
până acum patru luni şi ceva pentru ca astăzi biserica Sf. 
Gheorghe să aibă în vecinătate aceeaşi Casă Albă, dar cu 
conducători creştini, nu atei (...)”, Preot prof. Marin S$. 
Diaconescu, Un monument istoric: catedrala „Sf. Gheorghe” 
din Piteşti, Revista „Omu”, Piteşti, nr. 2, 1990, p. 5. Acelaşi 
articol, în Arhiva bisericii domneşti din Piteşti, Preotul prof. 
Marin Diaconescu, „Scrisori şi diverse expediate pe 1990” 
(volumul 63), foile 48-53. 

3Ideea sistematizării centrului civic a fost o constantă a 
multor primării din ţară şi nu a venit de acum, ci de mult mai 
dinainte, de la jumătatea secolului al XIX-lea. Că iminenţa 

unei demolări generale a prăvăliilor din centrul Piteştiului 
era reală o probează nu numai incursiunile, nu puţine, ale ei 
în amenajarea de mici pieţe, una chiar în fața catedralei 
Sfântul Gheorghe, la începutul secolului XX, dar şi de clauza 
autorizaţiei de construcţie din 1932 a casei parohiale de lângă 
biserică — doar amintită de paroh în 1959, dar pe care noi nu 
am găsit-o — prin care clădirea putea fi demolată dacă 
sistematizarea viitoare o cerea. O însemnare din 1945 a 
aceluiaşi paroh, Marin Diaconescu, întrezărea „degajarea” 
terenului din jurul bisericii, dar o intuia ca fiind un moment 
istoric îndepărtat, Idem, Dosarul 2 (1945), foaia 17. Arh. Gh. 
Curinschi, în Conservarea specificului orașelor. Înnoirea 
fondului construit urban, un proces logic, RMM-MIA, nr. 2, 
1975, p. 21, încearcă să arate că oraşele le-au schimbat şi 
alţii, înaintea comuniştilor. Ing. Matei Ghigiu, cu importante 
funcţii locale în anii demolărilor masive, vedea Piteştiul vechi 
drept un „patrimoniu locativ dezorganizat şi insalubru”, 
Secera şi ciocanul, anul XIII, nr. 2985/8 decembrie 1963, p. 


4Col. George Pascu, 93 de ani, parohian de mic aici, 
consilier al bisericii şi solist-tenor al corului, declara în 2014 
că regimul comunist nu a dărâmat abuziv nicio cărămidă la 
Sf. Gheorghe din Piteşti. Arh. Ştefan Balş declară indirect că 
nu a găsit o biserică demolată parţial, ci că el a început 
primul acţiunea, însă pozitiv-recuperator, prin înlăturarea 
elementelor adăugate snob, ne-estetice: „Dărâmarea părţilor 
superioare de lemn şi de zid ale turnului clopotniţă, din 
secolul al XIX-lea, a constituit primul pas realizat, lucrarea 
fiind oricum, înscrisă pe linia dărâmărilor în cazul 
condamnării monumentului”, vezi Ştefan Balş, Biserica Sf. 
Gheorghe din Piteşti, RMM-MIA, anul XLV, nr. 2, 1976, p. 
63. Un alt articol esenţial despre restaurarea arhitectului 
Ştefan Balş, vezi Pr. dr. Marin Branişte, 330 de ani de la 
zidirea bisericii domneşti Sf. Gheorghe din Piteşti, în 
Almanahul Parohiei Ortodoxe Române din Viena, 1986. În 
prezent, acest număr al Almanahului se găseşte la Piteşti 
numai în cadrul bibliotecii bisericii domneşti Sf. Gheorghe, 
cel din cadrul Bibliotecii Judeţene Argeş dispărând regretabil 
acum câţiva ani. 

SArhiva bisericii domneşti din Piteşti, „Agendă de birou 
pe anul 1959, vol. 1”, zilele de 16 ianuarie (inspectorul general 
Theodor Vasilescu, care rămâne câteva zile în casa 
parohială), ziua de 7 martie (inspectorul general Boboşca; 
doarme în cancelaria parohială), zilele de 27 mai şi 27 iunie 
(acelaşi Boboşca). 

Grbiderm, ziua de 4 iunie 1959. 

7Pr. Marin S. Diaconescu, Cronică zilnică pe 1962 ținută 
de Pr. Marin S. Diaconescu, pensionar, (manuscris aflat în 
proprietatea d-lui Eugen Boia din Piteşti, fotografiat de autor 
în 2014 şi depus în biblioteca bisericii domneşti din Piteşti), 
p. 136: „Vineri, 27 iulie 1962: Biserica sf. Nicolae (zisă „Cu 
Ceas”) a intrat în demolare. S-au descoperit turlele şi 
continuă lucrul. Babele şi bărbaţii babe (fără văz larg şi pradă 
unor sentimente oarbe) — unii — îşi plimbă jalea pe stradă, 
vrând să spună că li se strică credinţa. Credinţa nu stă în 
ziduri de var şi cărămidă, ci în adâncul sufletului iluminat de 
Dumnezeu. Biserica e casă de rugăciune (sfinţită) — făcută de 
oameni din cărămidă, nisip, var, apă, fier etc. Desfiinţat 
Altarul prin ridicarea sf. Moaşte de la sf. Prestol, biserica 
rămâne o simplă clădire care tot de oameni poate fi 
dărâmată, fără să fie jignită credinţa credincioşilor. După 

demolare aş vrea să văd pe toţi plângăreţii (reactionari în 
fond) umplând celelalte biserici prin prezenţa lor permanent 
în biserică. Când s-a schimbat Calendarul (stil nou), ucigaşii 
de oameni făceau pe revoltaţii din satul meu, nu adevărații 
credincioşi. O nevoie edilitară şi estetică (în aplicarea 
planului de sistematizare) au dus la demolarea bisericii sf. 
Nicolae, care nu era monumentală”. O altă remarcă, din 18 
august, acelaşi an: „Demolările în centrul oraşului continuă. 
În locul bisericii Sf. Nicolae a apărut un pare de flori de toată 
frumuseţea. Spatial verde se întinde mereu peste locurile 
eliberate de clădiri demolate. Cârtitorii şi bârfitorii de 
meserie, precum şi reacţionarii iremediabili au început să 
amuţească în faţa faptelor. Înnoirile care se fac zi de zi şi 
toate înfăptuirile iniţiate de Partid schimbă în mod 
extraordinar soarta oraşelor, faţa satelor, faţa Ţării. Regret, 
mereu regret că nu-s cu 30 de ani mai tânăr ca să pot asista 
la prefacerile de basm ce vor urma în anii care vin”, Ibidem, 
pp. 145-146. Încă o remarcă interesantă: „Prea Sfinţitul — cu 
care din 1944 am fost în perfect acord în toate problemele de 
actualitate — aliniindu-se fără reserve după comandamentele 
vremii noi, este și astăzi tot aşa de ferm în atitudini. În ce mă 
priveşte, ca pensioner, vreau să-mi slujesc patria până la 
moarte, cu toată ? şi pe orice cale bună, dreaptă şi cinstită”, 
Ibidem, p. 139. 

3rdem, Dosar 2 (1961), foaia 35. 

9Ibidem, foaia 17. 

10r1dem, „Cartea de Aur...”, foile 153-154. Vezi şi Idem, 
Parohia Bisericii Sf. Gheorghe din Piteşti, Organizarea 
muncii în Biserică, 1957-1961, foile 38-39. 

11/dem, Dosar 2 (1946) foaia 66. 

12Jdem, Dosar 2 (1961), foaia 17. 

13,,Distrugerile provocate de ofensiva unui fals urbanism 
şi-au pus amprenta negativă şi la Iaşi, la Târgovişte, la 
Craiova sau la Curtea de Argeş. (...) E suficient să ne gândim 
la dispariţia bazarului din Gherla sau la demolarea unor 
monumente reprezentative ca Academia Mihăileană de la 
Iaşi sau la biserica Sf. Nicolae din Piteşti. Şi totuşi, dincolo de 
asemenea greşeli pe care le amintim tocmai pentru a menţine 
trează atenţia în faţa unor asemenea posibile pericole...”, vezi 
Vasile Drăguţ, Anul european al patrimoniului arhitectural. 
Monumentele şi centrele istorice din România, RMM-MIA, 
1975, nr. 2, p.10. 

14 Avem două mărturii „tari”, irefutabile, pe care suntem 
obligaţi să le luăm în considerare, însă, repetăm, integrate nu 
demolării, ci restaurării, proces la fel de violent, deoarece au 
fost înlăturate, violent, bineînţeles, şi pridvorul-elopotniţă, şi 
pronaosul. Prima este o mărturie indirectă. Viorica Nistor, 
actualmente angajată la pangarul din stânga al bisericii 
domneşti, relatează că în anii 2000 un cetăţean în vârstă, 
domiciliat într-o comună de lângă Piteşti, i-a mărturisit că a 
încercat personal, la ordin, cu tancul pe care-l manevra, să 
distrugă biserica, dar din motive tehnice inexplicabile, nu a 
reuşit, ţeava tunului mişcându-se haotic, destabilizând, 
aşadar, azimutul. O a doua mărturie este a a lui Aurel 
Dobrogeanu, 65 de ani. Elev în clasa a şaptea la şcoala din 
Scorniceşti, a fost adus în toamna anului 1963 pentru a ajuta 
la curățirea terenului din centrul Piteştiului în care se 
demolau multe imobile în acea perioadă. Martorul declară că 
în acea zi, în jurul bisericii Sf. Gheorghe erau mai multe 
utilaje militare, unul dintre ele încercând cu ajutorul unor 
capestane să demoleze turla de pe naos. Încercările armatei 

nu au dat roade, nici chiar prin folosirea ulterioară a unor 
berbeci pentru a sparge zidurile. Martorul mai menţionează 
că un preot mic de statură (foarte probabil fostul paroh, 
Marin S. Diaconescu, care s-a opus mereu chiar restaurării 
de mai apoi) era scos afară de oamenii puterii, dar revenea 
mereu, citind pe treptele bisericii rugăciuni dintr-o carte. 
Despre rolul mărturiei orale, dezabuzate, supra-referenţială 
istoriografiei sub dictatură, vezi Florin Constantiniu, De la 
Răutu şi Roller la Muşat şi Ardeleanu, Bucureşti, 2007, 
unde, la pp. 11-12, se propune termenul de „istoriografie 
orală”. 

15Secera şi ciocanul, anul XII, nr. 2566/1 august 1962, p. 
2. Cu câteva zile înainte, publicaţia populariza unul dintre 
planurile de sistematizare concurente, cel al arhitectului P. 
Pădureţu, în care biserica încă era luată în considerare, fiind 
luată în crochiul general, Idem, nr. 2558/22 iulie 1962, p. 2. 
Gh. Măcăneaţă, jurnalist, semnase deja un mic articol în care 
anunţa epoca nouă: „Alte şi alte clădiri vechi, unele chiar cu 
o anumită importanţă, vor trebui demolate pentru a ceda 
locul noilor blocuri cu 4 şi 8 etaje. La parterul acestora vor 
funcţiona magazine moderne. Actuala stradă Victoria, 
urmaşa străzii Şerban Vodă, va deveni o modernă autostradă. 
Pe ea se vor plimba oamenii muncii. Strada Victoriei va fi 
împodobită cu blocuri semeţe, confortabile”, Idem, nr. 
2537/28 iunie 1962, p. 3. Conform unei statistici, în 1962 în 
Piteşti se „redaseră” spaţiului verde 8.000 de metri pătraţi, 
Idem, anul XIII, nr. 2728/8 februarie 1963, p. 3. Bineînţeles, 
demolarea în 1962 a bisericii Sf. Nicolae cu Ceas, nu era 
amintită în oficiosul de Partid. Menţionăm că, potrivit tov. 
Matei Ghigiu, vicepreşedinte al Comitetului executiv al 
Sfatului popular regional Argeş, planurile de sistematizare 
ale oraşelor Piteşti, Câmpulung-Muscel, Slatina, Curtea de 
Argeş şi Drăgăşani erau deja gata la finele anului 1962, dem, 
nr. 2403/23 ianuarie 1963, p. 3. 

16pr. Marin S. Diaconescu, op. cit. p. 143. 

17Ibidem. 

18 Arhiva bisericii domneşti din Piteşti, Dosar 1 (1960), 
foaia 26. 

19/bidem. 

20[bidem, foaia 27. 

21Jbidem, foaia 28. 

22[bidem, foaia 34. Este vorba despre întrebarea retorică 
a Protoieriei Piteşti către epitropia de la Sf. Gheorghe din 26 
ianuarie 1963 în privinţa lucrărilor de renovare de aici, „dacă 
mai sunt actuale şi necesare”. Parohul nu dezarmează şi în 25 
februarie 1963 cere din nou Sfatului Popular avizul de a 
repara biserica, Ibidem, foaia 36. 

23Ibidem, foaia 33. Este vorba despre adresa nr. 
14301/1962 a Departamentului Cultelor. Trec la Sf. Gheorghe 
388 de familii, Ibidem, foaia 35. 

24Ibidem, foile 31-32. 

25Ibidem, foaia 37. 

26bidem, foaia 36. 

27Ibidem, foaia 40. 

28Dr. Zicu Ionescu, op. cit., p. 121. Asemenea act nu se 
găseşte în arhiva parohiei. 

29Arhiva bisericii domneşti din Piteşti, „Acte şi 
documente privitoare la repictarea bisericii. Pictori, Gh. 
Popescu şi Niculina Dona, 1970-1975”, foile foile 274-276. 

30Ion Focşa, Ghinionul a fost norocul meu, Editura Tip 
Naste, Piteşti, 1999, pp. 291-292. 

Societatea Concordia — 
Departamentul „Electrica” (1936-1944) 


prof. dr. Dan Ovidiu PINTILIE 


Abstract: The author, Dan Pintilie, researched for years in the civil archives in Pitești several aspects 
regarding the evolution of the Concordia Society in the period between 1930 and 1950, publishing very 
interesting pages of financial history. Here we can read the activity of the Electrica Department. 

Key words: financial history, World War II, Concordia Society 


În anul 1936, Societatea „Concordia” a fuzionat cu 
Societatea anonimă „Electrica”, înfiinţată din 1907, 
cu sediul în Bucureşti, strada Matei Milo nr. 2, cu un 
capital de 500.000.000 de lei, decizia de fuzionare, 
prin încorporare, fiind aprobată de Adunarea 
Generală Extraordinară a Societăţii „Concordia” din 
25 ianuarie 1937. Prin fuziunea realizată, tot pasivul 
şi activul, precum şi personalul societăţii treceau de 
la 1 ianuarie 1936 asupra „Concordiei” care înfiinţa 
Departamentul „Electrica”I. Cei mai mari acţionari 
ai societăţii Electrica, societăţile belgiene 
„Electrobe!l” şi „Hydrofina”, au fost de acord cu 
această fuziune, societatea având investiţii în clădiri, 
maşini, conducte în valoare de 391.883.001 de lei şi 
primind de la statul român despăgubiri pentru 
distrugeri în 1916 în valoare de 9.373.506 de lei. În 
Consiliul de administraţie al societăţii Electrica 
figurau: Fernand Carlier, Franken Charles, Henri 
Grandet, Maurice Passelecg, Joseph Chuart, Virgil 
Alimănişteanu, Ion Marinescu (preşedintele 
Concordiei), Constantin Chivu (preşedinte al 
Consiliului de administraţie), Dumitrescu Grigore 
precum şi Constantin Buşilă, viitor ministru?. 
Fuziunea a fost comunicată în 6 februarie 1937 şi 
Băncii Naţionale Române, care comunica la rândul 
ei că toate datoriile în devize ale fostei societăţi 
„Electrica” treceau asupra „Concordiei” şi anume: la 
„Banque d'Anvers”, Belgia 2.000.000 de franci 
belgieni plus dobânzi de 232.018 de franci belgieni; 
societăţii „Hydrofina” din Anvers, Belgia, 121.849 
de franci belgieni şi Băncii Comerciale Române, 
2.936.587 de franci belgieni. Datoriile în devize 
proveneau din împrumuturi anterioare 
reglementării de către B.N.R. a comerţului cu 
devize. 

De asemenea, Ministerul Apărării Naţionale, 
Subsecretariatul Armamentului a luat act de 
hotărârea de fuziune prin încorporare şi prin adresa 
nr. 234 din 16 februarie 1937 „nu făcea nici o 
opoziţie la această operaţiune” dar obligaţiile 
stipulate în contractul nr. 2952 din 4 noiembrie 
1936 „nu vor putea fi întru nimic schimbate prin 

aceasta”3. Au fost anunţate, prin scrisori, toate 
societăţile petroliere şi industriale care aveau 
contracte cu „Electrica” precum şi furnizorii străini 
de echipamentele, urmând ca corespondenţa 
ulterioară a acestora să se efectueze pe adresa 
Departamentului „Electrica”. Activitatea societăţii 
anonime române „Electrica” a fost sprijinită prin 
împrumuturi de valută forte şi lei, luate de la 
societăţi ca „Credit Suisse” din Ziirich, Societatea 
elveţiană „Banque pour Entreprises Electriques”, 
precum şi de la bănci româneşti cum ar fi „Banca 
Românească”, „Banca Agricolă”, „Banca Generală a 
Ţării Româneşti”, „Banca de Scont a României”, 
„Banca Comerţului” din Craiova, „Creditul Tehnic” 
şi „Creditul Minier” care au dat un preţios concurs 
financiar în scopul asigurării, propăşirii şi 
dezvoltării societăţii“. 

Preluarea societăţii „Electrica” de către capitalul 
belgian s-a făcut treptat, în 1929 Societatea 
„Hydrofina” acordând acesteia un împrumut în 
valoare de 750.000 de dolari ce tripla capitalul la 
64.000.000 de lei. Acţiunile societăţii „Electrica” au 
fost preluate de „Hydrofina”, iar Societatea 
„Electrica” a restituit imediat suma de 350.000 de 
dolari5. În 1933, Societatea „Electrica”, în urma unei 
convenţii cu B.C.R. şi Banque d'Anvers, a obţinut ca 
o parte din datoria sa, în devize, către B.C.R. să fie 
preluată de Banque d'Anvers care a devenit astfel 
creditoarea societăţii „Electrica”. În ianuarie 1936, 
data fuzionării societăţii „Electrica” cu Societatea 
„Concordia”, datoria sa era de 2.000.000 de franci 
belgieni, iar dobânzile se ridicau la 232.018 de 
franci belgieni. Această datorie a fost preluată de 
către Societatea „Concordia”. Deşi la prima vedere 
creditul din străinătate a servit la plata unei datorii 
interne, totuşi în realitate împrumutul a fost 
întrebuințat la investiţii, cu aceşti bani achitându-se 
datorii întrebuințate în ţară. 

Înfiinţând, în 1936, Departamentul Electrica, 
„Concordia” a realizat rolul primordial ocupat de 
producerea şi distribuirea energiei electrice în 
industria petrolieră şi în principal, pentru 

deservirea regiunilor proprii Moreni, Ochiuri, Gura- 
Ocniţei şi Buştenari, din judeţele Prahova, 
Dâmboviţa şi Buzău. Centralele de la Gura-Ocniţei, 
Câmpina şi Floreşti, cea hidroelectrică de la Sinaia, 
şi pe bază de lignit de la Schitu-Goleşti, jud. Muscel, 
care formau subsecţiile departamentului, vor 
furniza curent prin reţelele de joasă şi înaltă 
tensiune şi pentru întregul judeţ Muscel, o parte a 
oraşului Bucureşti, Valea Prahovei şi alţi clienţi?. 
Departamentul Electrica a emis, prin reţeaua sa, în 
1936, un total de 105.860.005 kwh din care 
85.280.290 kw din centralele sale proprii, 
16.070.000 kw din centrale pe care le avea în 
exploatare şi 4.509.415 kwh cumpărate de la alte 
întreprinderi. Dezvoltarea liniilor de înaltă şi joasă 
tensiune precum şi extinderea substaţiilor de 
transformare au fost continuate cu intensitate 
pentru satisfacerea nevoilor clienţilor societăţii, în 
special al şantierelor de petrol. Pentru centrala sa 
din Câmpina, a fost comandat un grup turbo- 
generator de 15.000 kw necesar producerii 
energiei?/. Pentru a se face economie de combustibil, 
la centrale se foloseau gaze furnizate de şantiere dar 
care nu erau suficiente pentru centralele de la 
Floreşti şi Câmpina. Ca urmare, diferenţa se procura 
de la societatea „Steaua Română” care însă vindea 
metrul cub cu 0.32 lei sau chiar cu 0.45 lei. La 
rândul său, Departamentul Electrica nu putea însă 
ridica preţul curentului electric, furnizat şantierelor 
societăţilor petroliere, pentru că atunci toţi 
petroliştii ar fi înlocuit motoarele electrice cu cele pe 
gazeS. În perioada 1939-1941, se observă o creştere 
continuă a vânzărilor de energie către şantiere, 
conducte, rafinărie şi uzinele metalurgice, 
activitatea acestora fiind impulsionată”: Începând 
cu anul 1940, datorită imposibilității importului de 
materiale şi maşini necesare departamentului, nu s- 
au putut executa toate lucrările de întreţinere şi 
reînnoirile indispensabile asigurării exploatării 
centralelor şi reţelelor electrice. 

S-au făcut eforturi deosebite pentru a satisface 
toate cererile de energie care au fost adresate 
societăţii. O serie de lucrări proiectate cu scopul de 
a mări capacitatea de producţie şi transport nu au 
putut fi executate deoarece maşinile şi materialele 
comandate în Germania nu au fost furnizate. Dintre 
aceste lucrări, menţionăm instalarea unui grup nou 
generator de 15.000 Kw şi staţiile de transformare 
de 60.000/25.000 volţi de la Câmpina şi Sinaia10. 
Producţia de energie electrică a departamentului a 
fost de 181.000.000 kwh în 1940 şi de 181.262.374 
kwh în 1941, la care se adăuga energia electrică 
achiziționată de la alte societăţi în cantitate de 
4.000.000.000 kwh anual. Beneficiul net a fost de 

47.000.000 în 1940 şi de 80.000.000 lei în 19qull. 
Deşi cheltuielile de materiale, mâna de lucru şi 
impozitele au crescut, totuşi tarifele de vânzare a 
curentului electric nu au fost sporite. În anul 1942, 
se prevedea efectuarea racordului între centrala de 
la Schitu-Goleşti cu reţeaua principală de transport 
de la Câmpina. Energia emisă prin reţeaua societăţii 
a fost în anul 1942 cu 25% mai mare decât în 1041, 
reprezentând cea mai mare cantitate anuală de 
energie distribuită de societatel?. „Concordia” a 
putut face faţă tuturor cerinţelor crescânde de 
energie electrică, atât ale industriei petroliere, cât şi 
nevoilor particulare. La reţelele de transport sub 
înaltă tensiune s-a terminat construcţia unui al 
doilea circuit de 60.000 kw între staţia de 
interconexiune Floreşti şi Moreni şi s-a lucrat la 
executarea şi punerea în funcţiune a liniei de 
60.000 V între uzina „Gura Ocniţei” şi Târgovişte. 
Societatea, prin aceste lucrări, contribuia la 
progresul economiei de electricitate. În anul 1943, 
cele cinci centrale ale societăţii au produs aceeaşi 
energie ca şi în 1942, putându-se satisface toate 
cererile de energie. Producţia de energie electrică 
obţinută de Departamentul Electrica a fost de 
230.633.637 de KW/h în 1042 şi de 238.971.190 
KW/h în 194313. Producţia electrică furnizată de 
centralele societăţii în 1044 a fost până la 23 august 
de 56.000.000 kwh, această producţie mică 
datorându-se întreruperii pe perioade mari de timp 
a activităţii societăţii din cauza bombardamentelor 
şi a lipsei de materiale. Erau necesare aparate de 
înaltă tensiune, piese de schimb pentru cazane şi 
turbine, materiale refractare, izolatori de înaltă 
tensiune pentru staţiile de transformare şi pentru 
liniile de înaltă tensiune, transformatori. Dacă în 
1938 stocurile de materiale de care dispunea 
Departamentul Electrica se ridica la 72 tone, în 
noiembrie 1944 existau doar 6 tone14. Totuşi, 
departamentul, cu eforturi mari, a reuşit ca până la 
sfârşitul anului să obţină o producţie de electricitate 
care s-a situat la 168.101.829 kw15. 

Uzina electrică de la Schitu Goleşti, administrată 
de „Concordia”, împreună cu Societatea de „Gaz şi 
Electricitate” din Bucureşti, în baza unui contract, 
va furniza energie electrică în cantitate de 
20.000.000 kwh anual. Pentru construirea acestei 
uzine electrice de către firma lui Emil Prager şi 
terminată în aprilie 193016, Societatea „Lignitul” a 
beneficiat de un împrumut de la Societatea belgiană 
„Hydrofina” la data fuziunii mai rămânând o 
creanţă de 11.929.715 de franci elveţieni. Pentru 
lichidarea completă a  creanţei, societatea 
„Concordia” a dat 394.000 de acţiuni a câte 250 de 
lei din cele 552.000 acţiuni „Concordia” emise în 

urma fuziunii, societăţii „Hydrofina”. Restul de 
158.000 acţiuni „Concordia” vor fi date acţionarilor 
societăţii „Lignitul”. În iulie 1943, uzina electrică 
proprie „Ihermo” a Departamentului minier va fi 
desfiinţată departamentul primind curent electric 
de la Departamentul „Electrica”17. Uzina furniza 
energie electrică pentru Bucureşti, iar în anul 1942, 
din cauza lipsei de păcură, a trebuit să mărească 
producţia cu 70% faţă de producţia anului 1041. 
Astfel, dacă în 1941 producţia de energie electrică a 
fost de 24.154.656 kw, în 1042 ea a ajuns la 
41.031.765 kw/oră18. Exista o mare lipsă de 
electricieni pregătiţi, fiind utilizaţi în 1943 trei 
schimburi de electricieni tablotari deoarece uzina 
funcţiona paralel cu uzinele din Câmpina, Floreşti şi 
Gura Ocniţei. Conform raportului adresat M.St.M. — 
Secţia MONT în 24.01.1943 la uzina Schitu Goleşti 
lucrau 150 de oameni fiind nevoie de mult mai mult 
personal pentru acoperirea tuturor necesităţilorI9. 
Cantina lucrătorilor şi funcţionarilor de la centrala 
Câmpina a fost terminată şi pusă în funcţiune în 
1943 şi s-au dat în folosinţă trei noi case de locuit 
pentru personalul aceleiaşi centrale20. 
Departamentul „Flectrica”, înainte de 23 august 
1944, avea un număr de 621 angajaţi (funcţionari şi 
lucrători). La 30 septembrie 1944, numărul total era 
de 846, din care 736 lucrători şi 110 funcţionari?. 
În baza  Decretului-Lege 1024 din 1941, 
Departamentul minier a înfiinţat Oficiul propriu 
„Muncă şi Lumină”, subordonat Inspectoratului 
„Muncă şi Lumină” Târgovişte prin care s-a căutat 
să se dezvolte în sufletele muncitorilor „conştiinţa 
naţională, pericolul din Răsărit şi cauza obiectivă 
pentru care se poartă război contra bolşevismului, la 
care luau parte un mare număr de lucrători”. De la 
început, Inspectoratul Târgovişte a 
căutat să ajute Departamentul Minier 
prin trimiterea de cărţi, broşuri, gazete 
şi reviste în sprijinul ridicării culturale a 
muncitorilor22. De asemenea, 
Ministerul Propagandei Naţionale a | 
distribuit gratuit câte 100 de exemplare 
din „Cătuşe roşii”, „Basarabia şi | 
Bucovina”, „Sub călcâiul comunist” şi 
într-un număr mai mic „Demascarea 
comunismului”, „Prăbuşirea colosului”, - 
„Calendarul dezrobirii”, „Îndemnuri | 
româneşti”, cărţi poştale, portrete ale / 
regelui şi mareşalului şi albume cu | 
mareşalul  Antonescu23. Şeful | 
organizaţiei era inginerul Alex. S. |; 
Popescu care ţinea periodic conferinţe | 
muncitorilor pe diferite teme cum ar fi |_ 





propunea ca emisiunea de radio „Ora ostaşului” care 
se transmitea Duminica între orele 12-13 să fie 
transmisă Duminica dimineaţa când putea fi 
audiată de majoritatea lucrătorilor. Dorea 
prelungirea sălii cantinei pentru organizarea de 
şezători şi sărbători muncitoreşti care să fie audiate 
de un număr mai mare de lucrători24. 

Motorsportul argeșean 
se conjugă la... trecut (XII) 


Ing. Nicolae COSMESCU 


Abstract: Presented for several numbers in this review, the memories about the great Romanian car 
race drivers, about the greatest races in Romania are meant to illustrate more and more of the Argeș 
County and the national car race history. Although racing seems like an individual sport, the reality is far 
different. No great car race driver would have succeeded at becoming a legend of this sport without the 
help of those in his team. These articles present all their stories. In this one, we will tell that of “Dan” Necula 


and Titi Aur. 


Keywords: car races, ICSITA, Automobile Dacia, speed race, internal disputes 


Transferul de putere 

Încheiam episodul precedent afirmând că la 
finalul acelui an, 1991, printre cei care au părăsit 
gruparea de la Colibaşi s-a numărat şi Scobai, 
inginerul care a gestionat mai bine de un deceniu 
destinul marii echipe. Aceasta nu a dus la apariţia 
unui vid de putere, conducerea fiind asigurată de 
Dumitru Necula, care fusese numit în funcţie în 
cursul aceluiași an. Însă nu putem trece la relatarea 
a ceea ce s-a petrecut sub “drapelul” noului şef fără 
să ne oprim la întâmplările care au dus, în timp, la 
instalarea sa în fruntea serviciului de competiţii. Ar 
fi echivalentul unei adevărate blasfemii să nu le 
abordăm. Pentru acesta, va trebui să facem un uşor 
salt înapoi în timp, să facem un scurt remember a 
ceea ce era echipa de competiţi auto a IAP la 
începutul lui 1990. Şi nu pentru că evenimentele din 
decembrie precedent ar fi avut vreun impact direct 
asupra sa, ci pentru că aşa a fost să fie. 

Odată cu rămânerea lui Grigoraş “afară“, polii 
puterii din echipă nu doar că se reduseseră la numai 
două nume, Scobai şi Zărnescu, dar ce era mai grav 
era că pierduseră inginerul care le făcea motoarele 
celor doi ralişti de top. Şi ar mai fi de adăugat, aspect 
deloc secundar, că trupa de la viteză suferise şi ea o 
mare pierdere nu doar prin plecarea 
megacampionului, cât şi prin dispariţia lui Ştefan 
Iancovici în circumstanţele pe care le-am relatat 
într-un alt număr al revistei. Imperioasă era, totuşi, 
înlocuirea de urgenţă a lui Grigoraş cu cineva cât de 
cât capabil să-l suplinească sub aspect tehnic. 

Zărnescu, spirit înreprinzător, a fost cel care a 
avansat ideea: “Dan” Necula, de la ICSITA. Acesta 
era inginer motorist, cu o bogată experienţă, 
dobândită graţie bancurilor de încercări ale 
institutului unde lucra. În plus, era şi un destul de 
performant pilot de viteză. Dovadă, titlul de 
campion pe care tocmai îl reuşise la viteză în coastă. 


Restituiri Pitești nr. 1/2017 


Că fusese obţinut ca efect secundar al părăsirii 
întrecerilor de către Grigoraş, este un aspect mai 
puţin relevant. Oricum, el fusese atunci când a 
trebuit, acolo unde a trebuit, adică pe locul secund. 
Iar aceasta nu este altceva decât cheia succesului. 
Deci, Necula era omul indicat. Evident, acesta nu a 
refuzat invitaţia. Mijloacele şi posibilităţile de care 
dispunea echipa de competiţii a uzinei erau net 
superioare condiţiilor de care beneficia la ICSITA. 
Migrarea acestuia de la o formaţie ce strălucise 
doar “o vară“ la marea echipă, avea să declanşeze o 
mişcare de tip domino. Sosirea sa, împreună cu 
prietenul său Constantin Ciucă, reabilitat acum 
după “exilul“ impus cu ani în urmă, a dus la 
dispariţia pitoreştii grupări sportive a cercetătorilor 
de pe platforma Colibaşilor. În fond, ar fi fost şi 
exagerat, dacă nu chiar absurd, “să existe două 
echipe în aceeaşi curte“. Părere expusă, cu alte 
cuvinte desigur, de noul director general al IAP. 
“Mişcarea“ s-a completat de minune cu alte 
evenimente ce s-au produs în interiorul 
compartimentului de competiţii al uzinei, ce au 
condus la “uşurarea“ de câteva nume. Aici, 
schimbarea de regim din România a venit în 
ajutorul fenomenului de “ventilare“. Au venit doi, 
dar au plecat trei: George Grigorescu, Nicolae 
Andrei şi Daniel Mojilian. Toţi au ajuns la IATSA 
Piteşti. lar când mişcările s-au încheiat, 
nominalizarea lui Necula ca pilot de raliu a devenit 
o necesitate mai mult decât imperioasă. Disciplină 
cu care acesta cochetase de foarte puţine ori, şi 
numai stând pe scaunul din dreapta. Dar, spre lauda 
sa, Necula a muncit şi s-a acomodat cu 
“macadamul“ şi mersul acrobatic pe care-l impune. 
Un stil în totală antiteză cu pilotajul pe asfalt. 
Totuşi, cele mai bune rezultate tot aici le va obţine. 
Cam acestea au fost circumstanţele începutului 
colaborării noului venit cu cei găsiţi acolo. Şi tot pe 
atunci a rostit şi “Puiu” Ciucă acele cuvinte ce au 

stârnit numai câteva zâmbete, şi ele doar de 
condescendenţă, fiindcă cei cărora le erau adresate 
nu puteau crede aşa ceva, cuvinte însă ce se vor 
dovedi nu peste mult timp profetice. “Măi, le-a zis 
Ciucă lui Scobai şi celor din vechea gardă, ăsta 
(adică Necula, şi el de faţă la şuetă) într-un an vă dă 
pe toţi afară“. Hai să fim serioşi, cine din cei în cauză 
ar fi putut crede? Ei toţi erau nume grele nu doar în 
echipă, ci şi în mişcarea sportivă din România. Dar 
timpul şi-a continuat neabătut trecerea peste lume şi 
vorbele simpaticului “Puiu” au fost uitate. Viaţa 
echipei a mers mai depate. 

Între curse, Scobai şi Zărnescu erau tot mai mult 
angrenaţi în activităţi legate de aprovizionare, 
sponsorizări, omologări. Ce le impunea prezenţa în 
alte locuri decât cel al compartimentului. Fapt, de 
altfel, absolut firesc. Iar când ei lipseau, “comanda“ 
era delegată lui Necula. De aici însă, relatările celor 
direct implicaţi încep să difere. Fiecare parte 
aruncând anatema spre cealaltă. Cert este că, zice 
Necula, “întâmplător, când cei doi erau plecaţi în 
afara uzinei, secţia competiţii era vizitată de noul 
director general“. Vizitele în sectoarele uzinei 
constituiau o componentă majoră a 
managementului extrem de eficient şi de 


performant al acestuia. Mai mult decât probabil, la 
toate aceste vizite cel care ţinea locul liderului s-a 
descurcat foarte bine. În schimb, absenţa celor doi l- 
a dus la exasperare pe director, care emite o decizie 
prin care şef al serviciului competiţii al uzinei de la 














Colibaşi a fost numit cel cu care a putut să stea de 
vorbă! “Dan” Necula, desigur! Un mare bravo 
pentru el! Trebuie spus că până atunci nu a existat 
oficial o asemenea titulatură. Aşa susţine Necula, şi 
nu avem motive să ne îndoim. Pentru că documentul 
emis oficial asta dovedeşte. „Competiţiile” erau 
asimilate drept compartiment, structură inexistentă 
în organigrama societăţii. Iar cel care-l condusese 
anterior, Scobai, fusese şef pur onorific. Întâmplarea 
s-a produs pe la jumătatea lui '91 şi, firesc, nu putea 
fi sub niciun aspect digerabilă de către perdanţi. 
Numai că ei şi-au continuat disciplinat programul 
competiţional până la finalul sezonului. Când, atât 
Scobai cât şi Zărnescu s-au retras. Împreună, aşa 
cum  conduseseră până atunci destinele 
competiţiilor auto ale celor care produceau 
autoturismele Dacia. Mai mult, ei au părăsit şi uzina, 
dedicându-se unei privatizări, demarată tot în 
comun. 


Cine este noul șef 


Dumitru Necula, “Dan” pentru toată lumea, şi-a 
petrecut copilăria în vecinătatea faimoşilor fraţi 
Morassi. De la care a deprins dorinţa de a face curse, 
dar şi atracţia pentru mecanică. Anii au trecut şi 
iată-l tânăr inginer mecanic, angrenat în pasionanta 
muncă de cercetare în laboratorul de motoare al 
ICSITA. Loc ideal pentru a pătrunde în tainele 
meseriei. Dar nu şi pentru competiţii, fiindcă 
întreaga cohortă a celor care începuseră sportul auto 





Dumitru “Dan” 
Necula, inginer 
şi pilot, a fost 
singurul 
conducător al 
competiţiilor 
de la 
Automobile 
Dacia, 
oficializat pe 
acest post. 

aici migrase către pe atunci recent înfiinţatul 
compartiment de curse al uzinei. 

Destul de repede însă va face şi el pasul către 
echipa de raliuri. În care va intra într-o manieră 
deloc ortodoxă, graţie prieteniei cu polivalentul pilot 
“Puiu” Ciucă. La vremea aceea, “pe val“ în întrecerile 
de viteză. Cum multiplul campion era deseori lăsat 
acasă când băieţii plecau la vreo întrecere pe afară, 
acesta, cu “de la el putere“, îl legitimează pe Necula 
la echipa uzinei. Şi chiar îl ia navigatorul său într-un 
raliu din zona Sibiului. Un debut admirabil pentru 
un neofit, dacă ne gândim că cei doi s-au clasat pe 
locul secund la grupa A! Numai că participarea sa la 
“concertele marii orchestre“ nu erau nici măcar 
aleatoare. Practic, lipseau cu desăvârşire. Nu era loc 
şi pentru el. Componenţa ambelor distribuții, atât 
pentru raliuri, cât şi pentru viteză, era full. 

Şi atunci nu-i mai rămânea decât să-şi facă 
propria sa maşină, cu ce putea găsi pe la ICSITA. 
Plus “donaţii“ de la prietenii de la competiţii. Cu o 
astfel de montură ne uimeşte, clasându-se pe 
podiumul grupei A la un circuit intra-muros, 
organizat la Sf. Gheorghe. Înaintea sa, doar marii 
dominatori ai categoriei, Nicoară şi lancovici. Doi 
indivizi la care apelează şi de la care primeşte sfaturi 
întru perfecţionarea pilotajului sportiv. Cel mai 
receptiv la solicitare a fost “nea Fane, care ţinea la 
mine“, povesteşte “Dan”. I-a spus să-l urmeze când 
iese la antrenament, şi unde pune el roata, să opună 

şi discipolul. Unde frânează maestrul, acolo să o facă 
şi el. Zis şi făcut. Aşa a descoperit Necula că trasele 
sale nu erau ca ale celor mari. “Şcoala maestrului“ a 
fost un adevărat prag psihologic pe care l-a trecut în 
drumul său spre marea performanţă. Nicoară l-a 
invitat chiar în intimitatea pilotajului său. L-a urcat 
la el în maşină care, de viteză fiind, n-avea scaun 
decât pentru pilot. În rest, un roll-bar de care el s-a 
agățăt “ca un păianjen”. Cu toate aceste condiţii 
improprii, dar de invidiat întrucât se afla în maşină 
cu unul dintre marile “volane“ ale României, a fost 
martorul unei urcări de vis a probei. Dar una mută, 
fără nicio explicaţie. Doar când au ajuns la finiş, 
Victor i-a zis: “Vezi, aşa se merge. Trebuie multă 
fineţe“. La momentul respectiv, Necula n-a înţeles 
mai nimic. În schimb, cele două experienţe puse cap 
la cap l-au condus la descoperirea altei soluţii, 
probabil la fel de eficientă. Însă mulată pe 
temperamentul şi personalitatea sa. Cea mai 
importantă revelaţie a fost că “trebuie să sari calul, 
altfel nu te apropii de vârf“. Acum ştia mai toate 
secretele pilotajului şi pregătirii unei maşini. Pe care 
voia să le testeze în competiţie cu cei mai buni. Aşa 
că se dedică automobilismului din pasiune sportivă, 
dar şi profesională. Premisele succesului erau 
întrunite. Mai trebuia doar să se ivească ocazia. În 
mare, acestea au fost începuturile lui “Dan“ Necula 
în raporturile sale cu întrecerile auto. În care n-a 
fost deloc folosit în echipa uzinei. 























Fotografie de grup a echipei din 1994, primul an post-Balint. De la stg. la dr.: Cristian Macăneaţă, 
Dumitru Necula, Silviu Moraru, Ştefan Vasile, Neculae Voican, Constantin Aur. Lipsesc, Gh. Nemeş 


şi Dan Boboescu. 

Fără strălucirea de odinioară 

Să revenim la cursul “la zi“ al evenimentelor. La 
anul 1992, cel ce a urmat după plecarea trioului 
Scobai, Zărnescu, Banca. Şi să reținem că nici Ştefan 
Vasile, pilotul frustrat de retragerea lui Scobai, “nu 
s-a simţit mai bine“. Anumite disensiuni, inerente 
fără îndoială, apărute între vechea gardă care acum 
îşi trăgea reverenţa, şi noul lider, a făcut ca în CV-ul 
acestuia, în dreptul lui 1992 să fie notat “an sabatic“. 
Dar despre aceste “raporturi critice“ n-am obţinut 
detalii. Nici de la Vasile, nici de la Necula. Ambii nu- 
şi mai aminteau decât mult prea vag că ar fi exitat un 
asemenea episod. Problema lor. Atâta doar că noua 
conjunctură, deşi îi asanase teatrul de operaţiuni, îl 
făcea vulnerabil în privinţa piloților pentru raliuri. 
Din marea echipă mai oficiau doar Balint şi 
Măcăneaţă. Plus el, Necula. Care, în ciuda unor 
rezultate excepţionale în unele întreceri, acuza încă 
o insuficientă adaptare la “macadam“. Dar nu a 
dezarmat, şi bine a făcut. 

Desigur, doar cu trei piloţi, chiar dacă unul de 
super-clasă, noul şef nu-şi putea permite nicio 
speranţă pentru a dovedi că este mai bun decât 
predecesorul. Însă el ştia că nu va rămânea aşa, că 
nu va fi descoperit la capitolul valori sigure. Cum se 
spune, avea un as în mânecă. De aceea îşi permisese 
să refuze o stea în puternică ascensiune, 
braşoveanul Dorin Toma, care tocmai părăsise 
echipa IATSA Pitesti după un sezon pe care-l 
terminase în primii 10. Însă cel pe care-l vizase încă 


din anul trecut era în acel moment mai mult decât o 
speranţă, devenise o certitudine. Era “asul“ pe care 
conta, şi care se chema Constantin Aur. “Titi”, 
pentru toată lumea, după cum îl vor apela destul de 
repede nu doar fanii, ci întreaga masă a pasionaţilor 
curselor din România. EI făcuse un bun sezon în '91 
sub culorile aceleiaşi IATSA, şi numai câteva 
“detalii“ îl scoseseră din lupta pentru titlul de 
campion absolut. Încă din vremea când nu era la 
IAP, “Titi“ îşi dorea să piloteze un automobil cu 
omologare în vigoare, cu care să se alinieze la startul 
unor întreceri cu participare internaţională. Uzina 
avea pe atunci aşa ceva, ce se numea Dacia 1325. 
Sau, popular, “Liberta“. La rândul său, Necula, 
cunoscându-i preferinţele şi oful, l-a tentat încă din 
1991, după preluarea conducerii competiţiilor. Şi 
Aur ar fi plecat imediat dacă ar fi primit “dezlegare“. 
Dar la finalul sezonului era liber de contract şi dus a 
fost la rivalii de la Colibaşi. Care, ca o primă acţiune 
de imagine, îşi schimbaseră denumirea din IAP, sau 
atotcuprinzătorul “Dacia“, în mult mai precisul şi 
rezonantul “Automobile Dacia“. 

Sezonul însă va fi decepţionant pentru raliştii 
uzinei. O singură victorie şi aceea datorată noului 
racolat, Aur! În rest, niciun alt rezultat remarcabil. 
Nicio clasare pe podiumul final. Nici chiar la clasă 
sau grupă, ca să nu mai vorbim de clasamentul 
general. Iar ca o ironie sau răzbunare a sorții, 
campionul absolut din acel an nefast a fost... Dorin 
Toma! Iar în dreapta sa era nimeni altul decât... 
Dacian Banca! Nume cu care v-aţi întâlnit mai 











Pentru acesta, “Liberta“ a fost o maşină ce i-a satisfăcut aşteptările. 

înainte. Cel care a mai salvat cât de cât imaginea a 
fost vitezistul Victor Nicoară, încununat drept 
campion al grupei H. Unde şi Automobile Dacia a 
devenit campioană. În rândurile ei mai evoluând, în 
afara celui numit, Obrejan şi Necula. Anul 1993 a 
fost însă cu totul altceva. A fost dătător de speranţe. 
Nicoară a bisat titlul, iar Balint a urcat din nou acolo 
unde îi era locul, pe cea mai înaltă treaptă a 
podiumurilor de la raliuri. Iar odată cu el, 
încântătoarea sa parteneră, Gabriela Stroescu. 
Prima femeie din ţară ajunsă campioană absolută! 
Şi până acum, unica. Evident, ca navigatoare! Cu 
toate acestea, ca echipă de raliuri, Automobile Dacia 
continua să nu se vadă în top 3. Din păcate, la foarte 
scurt timp după ce îşi încrisese numele pentru a 
şaptea oară în lista selectă a campionilor absoluţi, 
Ludovic Balint a devenit istorie. O dispariţie de 
neînlocuit, ce afecta iremediabil valoarea echipei. 


Și se mai pierde un as 


Ajuns în trupa celor de la Colibaşi, Aur îşi văzuse 
visul împlinit. Avea o maşină omologată, dar 
rezultatele la care se aştepta şi la care îi dădea 
dreptul clasa remarcabilă pe care o dovedea mereu, 
nu apăreau. Pe undeva, era firesc, “Liberta“ nefiind 
o reuşită ca altele dinaintea sa. 

Cu toată lipsa de rezultate marcante, Necula îl 
aprecia pe “Titi“. Avea şi de ce. Aur era un individ 
cerebral, un analist desăvârşit. Era calm, avea o voce 
domoală, fără sonorități agasante, excelent psiholog 


Memorii 


şi, foarte important, deţinător al unei ştiinţe a 
curselor demnă de toată invidia. Necula: “Titi 
gândea altfel decât majoritatea piloților. Era 
oarecum profesionist. Îşi dorea o maşină mai bună”. 
Visul îi fusese împlinit, dar realitatea tindea spre 
coşmar. Aur făcea eforturi deosebite să vină mai în 
faţă, dar nu întotdeauna reuşea. Limitele maşinii 
erau foarte reduse, şi în câteva rânduri bârlădeanul 
a spart motorul. Şi mai era ceva, recunoscut chiar de 
Necula: "mecanicii nu erau în măsură să-i satisfacă 
pretenţiile lui Titi“. Acesta însă, pacifist prin natura 
sa, a continat să-şi facă datoria. Şi destul de repede 
şansa îi va schimba radical destinul. 

În 1994, “Raliul Avram Iancu“ a debutat cu o 
specială “alergată“ pe străzile din Alba Iulia. Până 
aici, nimic neobişnuit, clujenii fiind dintotdeauna 
remarcabili organizatori. Ca şi oficiali, ca şi sportivi, 
de altfel! Noutatea era alta şi era extraordinară: 
Ardaf, sponsorul competiţiei, a promis o maşină de 
top, cu omologare sportivă în vigoare şi susţinere 
logistică necesară unui întreg sezon, celui care 
obţine cel mai bun rezultat în acea probă! Vă 
imaginaţi ce presiuni şi orgolii au declanşat 
provocarea. Iar cel care a reuşit să se impună, a fost 
Aur. El a dat tot ce avea mai bun. Cursul de pilotaj 
sportiv din Franţa îşi scosese banii. Talentul ce-l 
avea în ADN îl ajutase să învingă. La finalul 
sezonului, “Titi“ a părăsit echipa Automobile Dacia. 
De atunci încolo, cariera sa va fi cu totul alta. Dar 
fără nicio legătură cu vreo grupare argeşeană. 


Interdisciplinaritate și forță revelatoare 
în Istoria Literaturii Dacoromane' 


Cu câteva luni în urmă, luând parte la unele 
manifestări cultural-ştiinţifice organizate la Piteşti 
şi Rm. Vâlcea, ne-am confruntat pe terenul ideilor 
mai mulţi istorici, filologi, critici literari, slujitori ai 
bisericii etc, într-un efort comun de a pune în 
evidență o dimensiune sau alta a contribuţiilor 
argeşene la dezvoltarea culturii şi a civilizaţiei 
româneşti în deosebite timpuri. Aşa am ajuns să 
avem un dialog mai îndelungat eu şi prof.univ.dr. 
Mihail Diaconescu pentru ca la despărţirea de la 
finele întâlnirii cu pricina domnia sa să mă onoreze 
dându-mi cu dedicație un exemplar din lucrarea 
Istoria literaturii dacoromane, ediţia a II-a, 
revizuită şi adăugită, apărută la editura Fundaţiei 
Internaţionale „Mihai Eminescu” în 2013. Iniţial, 

am şi răsfoit-o cum am revenit la Bucureşti, faptul 
ca atare provocându-mi o serie de amintiri legate de 
începuturile activităţii mele ştiinţifice, anii 1967- 
1968, când, în calitate de coautor al unei monografii 
despre Marea Unire din 1918, având obligaţia de a 
reconstitui premisele istorice ale luptei naţionale 
româneşti (până la Unirea Principatelor din 1859), 
am inclus şi unele consideraţii despre originile 
poporului român, despre continuitatea daco- 
romană în spaţiul carpato-danubiano-pontic, ca şi 
despre confruntările ce s-au desfăşurat prin timp 
între partizanii continuității de existenţă 
demografică daco-romană şi românească şi cei ai 
aşa-zisului vid istoric ce s-ar fi creat în Dacia 
(romană şi non-romană) odată cu retragerea 

aureliană din 274-275 e.n. De aici interesul cu care 
m-am aşezat să citesc filă cu filă (peste 800 de 
pagini) cartea scrisă de prof.univ.dr. Mihail 
Diaconescu care mi-a lăsat, ca o primă impresie, 
convingerea că nu este nici pe departe doar o istorie 
a literaturii daco-romane ori o simplă reconstituire 
narativă a creaţiilor literare sau tangente acestui gen 
de produse ale spiritualităţii înaintaşilor noştri din 
perioada secolelor II-VI. Cartea la care ne referim 

Editura Fundaţiei Internaţionale 
„Mihai Eminescu” 











este fructul rumen al unui amplu şi consistent efort 
de cercetare având în mare măsură un caracter 
interdisciplinar: de la istorie la literatură, de la 
religie şi filozofie la drept, filologie, sociologie 
istorică ş.a.m.d. Intrarea în substanţa propriu-zisă a 
lucrării, cea de istorie a literaturii dacoromane, este 
asigurată de o substanţială „istorie în date” aşezată, 
însă, sub un titlu convenţional, acela de „cronologie 
comentată”, şi în care sunt „înregistrate” 
evenimente politice şi militare, începând cu domnia 
lui Burebista şi până către sfârşitul secolului al VII- 
lea. Sunt consemnate nume de personalităţi politice, 
militare, religioase, literare, filozofice, juridice, 
diverse alte fapte. Sunt, de asemenea, menţionate 
datele, exacte sau cu aproximaţie, când au fost 
elaborate operele creatorilor analizaţi. Cu un 
cuvânt, autorul a căutat să reconstituie o veritabilă 
frescă istorică despre o epocă deosebit de 
frământată, cu numeroase momente dramatice, 
menită însă a sprijini conţinutul explicaţiilor oferite 
prin comentariile la care a ajuns pe marginea 
creaţiilor literare evocate şi, desigur, a autorilor 
acestora. Iar aceste comentarii se întind pe o 
secţiune, a III-a, sub titlul Epoca literară 
dacoromană în perspectivă socio-istorică, de-a 
lungul a peste 400 de pagini. Lecturându-le cu 
atenţie, cititorul rămâne cu imaginea unui film de 
lung metraj prin intermediul căruia i s-au derulat 

imagini despre autori ca regele poet Cotys I din 
epoca geto-dacă sau poetul roman Ovidiu şi ale lui 
creaţii în limba geto-dacilor; despre autori 
precreştini ca Gaius Noster sau memorialistul şi 
geograful Aethicus Histricus pentru a ajunge la 
marii autori ai epocii daco-romane cu cele două şcoli 
literare: cea de la Tomis (loan Cassian, loan de 
Tomis, Theotim al Tomisului, Dionisie Smeritul şi 
Areopagitul, loan Maxentius, Leontius Byzantinus, 
Valentinianus de Tomis şi alţii) şi cea de la Dunărea 
de Jos (Episcopul Mellifluus de Novae, Niceta de 
Remesiana, Martinus de Bracara, Auxentius de 
Durostorum şi alţii). Deosebite prin densitatea 
consideraţiilor de ordin interpretativ sunt analizele 
pe care le-a realizat prof.univ.dr. Mihail Diaconescu 
pe marginea operelor autorilor menţionaţi, dar şi a 
altor genuri de creaţie literară, precum cel epigrafice 
sau cele puse sub denumirea de act martiric, „o 
formă literară caracteristică pentru cultura noastră 
în epoca daco-romană” (p.425). În sfârşit, credem 
că specialiştii în istorie şi teorie literară nu pot să nu 
se oprească asupra diverselor consideraţii ale 
autorului privind valoarea operelor/scrierilor 
analizate din perspectiva istoriei limbii române, a 
locului şi a rolului acestora în evoluţia patrimoniului 
cultural naţional şi chiar universal etc. Din punct de 
vedere metodologic, am putut reţine, cu o satisfacţie 
deosebită, preocuparea riguroasă şi susţinută apăsat 
a domnului Mihail Diaconescu de a încadra 
existenţa şi evoluţia creaţiei literare din epoca daco- 
romană într-un context istoric foarte larg sau, altfel 
spus, de a raporta istoria literaturii dacoromane, 
conceptual, la istoria ca realitate în înţelesul ei ca un 
TOT, ca o totalitate a fenomenelor şi a proceselor ce 
compun şi definesc, în ultimă instanţă, istoria (ca 
ştiinţă). De unde şi delimitarea fermă a domniei sale 
de „încercarea unora de a rupe istoria literaturii de 
istoria limbii, de istoria artelor, de istoria 
instituţiilor sau de istoria socială şi politică [noi am 
menţiona, chiar cu prioritate şi istoria economică] 
este o gravă eroare metodologică. Fără a apela 
consecvent la aspectele socio-spirituale şi istorice 
implicate în texte, literatura nu poate fi înțeleasă” 
(p.259). Ar fi de semnalat multe alte elemente 
calitative pe care le pune în evidenţă cartea 
prof.univ.dr. Mihail Diaconescu, dar ne oprim aici, 
apreciind că s-ar impune apariţia unei noi ediţii 
editoriale urmate de răspândirea ei echilibrată pe 
întreg, spaţiul cultural românesc şi nu numai. 


IRecenzie publicată anterior în revista Cronica 
Timpului, anul II, nr. 22, noiembrie 2016, p. 16. 


Restituiri Pitești nr. 1/2017 


Dan C. Mihăilescu, 


Recenzii 


Ciprian Măceșaru, 


"Despre nerăbdarea de a fi răbdător”* 


De curând, am primit şansa de a-mi testa 
rabdarea de cititor, parcurgând nerăbdător o carte 
despre nerăbdarea de a fi răbdător. Am cântărit 
volumul din ochi, așa cum ai privi de jos în sus 
culmile înalte ale Everestului. Greu de atins, însă 
imposibil de rezistat provocării. Apărută la Editura 
Humanitas, în anul 2014, cartea gândită, scrisă şi 
trăită la modul savuros, epistolar, de către cei doi 
autori, Dan C. Mihăilescu şi Ciprian Măceşaru este 
un cumul de modele culturale, de abordări 


DAN C. 
MIHĂILESCU 
DI 


CIPRIAN 
MĂCEŞARU 





pluridisciplinare în care se pierd, deopotrivă, şi 
cotidianul, obişnuitul, şi  excepţionalul, 
neobişnuitul. Este o carte ce seamană cu o întâlnire 
la ceai, în timp ce afară apa de ploaie biciuie straşnic 
pământul răbdător. O carte pentru tinerii de toate 
vârstele, tineri care se caută, care (se) aşteaptă 
(ne)răbdători şi care au nevoie de repere şi de 
modele. Şi de ce să nu fie răbdarea unul dintre 
acestea? Dialogul epistolar dintre cei doi autori 
reprezintă, de altfel, şi un exemplu pentru sensul 
cărţii care se naşte împreună cu gândurile lor ce 
devin cuvinte. Este un model de dialog construit pe 
răbdare. Răbdarea de a-l cunoaşte pe celălalt, de a-l 
înțelege, de a-l asculta. "Despre nerăbdarea de a fi 
răbdător” este o pledoarie pentru echilibru, pentru 
aurea mediocritas- nepreţuita cale de mijloc, aşa 
cum o descrie filosofia încă din antichitate. De 
asemenea, primele idei ale cărţii sunt construite şi în 
jurul unei vieţi trăite slow, tocmai acum în epoca 
vitezei. Nu doar fugim pe drumuri, navigăm pe 
"străzi rapide” în mediul virtual, trăim cu "mâncarea 

la minut”, ci simţim şi iubim pe repede înainte. 
Suntem o specie care a dezvoltat consumul şi pe 
drumul acesta ne consumăm şi pe noi, alegând, aşa 
cum arăta acum mai bine de jumătate de veac Erich 
Fromm, să ne definim în raport cu ce avem şi nu cu 
ceea ce suntem. În acest sens, Dan C. Mihăilescu 
citează din admirabila lucrare a lui Carl Honore, 
"Elogiu lentorii. O provocare adresată cultului 
vitezei”: "mişcarea slow pune sub semnul întrebării 
materialismul fără margini ce guvernează economia 
globală (...) Să petreci mai mult timp cu prietenii şi 
familia nu costă. Nici plimbările pe jos, gătitul şi 
meditaţia, lectura sau mâncarea consumată la masă, 
şi nu în faţa televizorului. De asemenea, să faci 
dragoste nu costă bani. Să rezişti îndemnului de a te 
grăbi este absolut gratis”. 

Epistolele pe care cei doi autori şi le trimit unul 
altuia sunt adevărate surse de creaţie şi de hrană 
sufletească. Paginile abundă de citate şi de referiri la 
operele marilor oameni de cultură, atât români, cât 
şi străini. Excesul” de cultură este reliefat şi prin 
faptul că deşi Ciprian Măceşaru se întreabă dacă se 
poate scrie şi o istorie culturală a răbdării, cei doi 
autori reuşesc în paginile scrise împreună să 
realizeze tocmai acest lucru. Ne sunt prezentate, 
rând pe rând, o varietate de ipostaze culturale ale 
răbdării. Fiecare dintre ele poate să fie cuprinsă în 
modelul cultural al răbdării şi poate genera, la 
rândul ei, alte modele culturale. Autorii analizează 
răbdarea laică şi cea religioasă şi modul în care 
rigoarea răbdării mistice poată să ofere modele 
viabile trăirii în cotidianul social. De asemenea, este 
ilustrată şi necesitatea răbdării în actul de creaţie. În 
căutarea căii de mijloc între răbdare şi nerăbdare, e 
una sa fii de acord să aştepţi şi alta e să rabzi; 
precum e o vreme pentru nerăbdare şi una pentru 
buna resemnare şi între ele îşi face sălaş răbdarea. 
Așa cum se scrie în Ecleziast: o vreme este sa azvârli 
pietre şi o vreme să strângi pietre. Sunt amintite şi 
formele răbdarii aşa cum le descrie Petru Creţia în 
lucrarea sa "Luminile şi umbrele sufletului”: 
răbdarea ca virtute pasivă (forma pasivă a 
curajului), înţeleasă şi ca rezistenţa în timp la răul 
din lume şi răbdarea de a face bine şi până la capăt 
anumite lucruri. În dialogul epistolar dintre autori, 
pe câteva pagini, îşi fac loc şi câteva citate şi referiri 
la bogăţia sufletească pe care o descoperim în 
paginile ”Filocaliei”, graţie marelui Dumitru 

Staniloae. Dintre aceste menţiuni, amintim 
definițiile date răbdării de Diadoh: stăruința 
neîncetată de a vedea cu ochii înţelegerii pe Cel 
Nevăzut, ca văzut; Sfântul loan Scărarul: căci nimic 
nu pricinuieşte atât de mult nerodirea ca 
nerăbdarea; blândeţea este propteaua răbdării, ușa, 
sau, mai bine zis, maica răbdării; Isaia Pustnicul: 
răbdarea îndelungă biruieşte mânia cu iubirea şi 
vindecă întristarea cu împăcarea. 

Dan C. Mihăilescu şi Ciprian Măceşaru caută 
rădăcinile culturale ale (ne)răbdării şi în proverbele 
româneşti, acolo unde regăsim ambele direcţii de 
exprimare culturală şi socială: "omul îndelung 
răbdător seamănă cu Dumnezeu”, "îndelunga 
răbdare duce de multe ori la deznădăjduire”. În 
căutarea acestei căi de mijloc între răbdarea care 
rasplăteşte pe cel care aşteaptă şi răbdarea care duce 
la deznădejde şi rătăcire, se încadrează şi una dintre 
marile ziceri ale lui Vauvernagues: "Nu e mare lucru 
să ai mintea ascuţită, dacă nu o ai chibzuită. O 
pendulă nu este perfectă când merge repede, ci când 
merge bine”. Cei doi autori îşi unesc eforturile în a 
prezenta răbdarea care modelează suflete și minţi 
tinere, în procesul de dezvoltare umană spre o 
meserie şi/sau un destin. Câtă răbdare e necesară 
între maestru şi ucenic... de harul ascultării 
depinzând ce un om poate să facă din viaţa lui: o 
simplă biografie, o carieră onorabilă sau un destin. 

"Abecedarul senzualităţii”, unul dintre dialogurile 
cărţii, îl introduce pe cititor în culisele unei teme 
adesea “interzise”: răbdarea în lumea sexului; una în 
care aşteptarea are multe înţelesuri și asupra căreia 
s-a aplecat, la fel de temeinic si răbdător și Erich 
Fromm (Arta de a iubi). Într-un alt loc din volum, 
Ciprian Măceşaru aminteşte și despre răbdarea 
egoistă, menţionând că dacă răbdarea "nu te face un 
om mai bun înseamnă că este o răbdare egoistă, o 
răbdare născută din făţărnicie, din iubirea de sine, 
ba chiar şi atunci când răbdarea îţi aduce suferinţă, 
deci se apropie de sensul religios al sacrificiului; 
putem vorbi uneori doar despre voluptas dolendi”. 
Cei doi autori ne introduc și în teme care descriu 
răbdarea literară (profesională), amintind şi nevoia 
de recluziune livrescă pe care o poate simţi un 
scriitor; nerăbdarea ca limită umană, precum şi 
nevoia sau dorinţa de a te vindeca de nerăbdare; 
despre răbdarea falsă care poate ascunde lenea, 
neştiința și neputința. Răbdarea trebuie să aibă, 
pentru a se manifesta justificat, şansa unei lucidităţi 
sănătoase, adevărate. 

În dialogul lor despre răbdare și nerăbdare, 
despre modalitatea de a atinge echilibrul, Dan C. 
Mihăilescu şi Ciprian Măceşaru analizează şi câtă 
răbdare avem noi românii şi prin răbdare se înţelege 
acea aşezare temeinică de a crea propriile forme. 

Sau...am turnat în forma creată de alţii propriul 
nostru fond? Cantemir scria acum trei secole despre 
feldeinţă ca despre felul de a fi al unei persoane, 
natiuni...Ce frumos cuvânt, ce bine ar fi să îl aducem 
la lumină (George Pruteanu l-a folosit în ”Feldeinţa 
călinesciană”) şi să îl regăsim viu, parte a spiritului 
românesc, acum când trăim în epoca mesagerezei, 
aşa cum o scrie, descrie şi analizează şi Gabriel 
Decuble în "Tu n-ai trăit nimic”. În abordarea 
românească a răbdării, găsim multe dualităţi pe care 
le putem restrânge la opoziţia dintre răbdarea 
constructivă (ţesătoare) şi improvizaţia eternă 
(răbdarea îndurătoare), fiind, de altfel, conştienţi că 
excesul de răbdare duce la servilism. Admirabile 
paginile pe care Paul Morand le construieşte pe 
seama Bucureştilor interbelici: "În sânul unei naturi 
generoase, românul a învăţat să nu posede nimic, 
fiindcă i s-a luat mereu totul. Să construiască? EI n- 
a putut să-şi ridice niciodată casa mai sus de primul 
etaj fără ca o invazie sau o catastrofă geologică să 
vină să-l recheme la modestie. Un grec din vechime 
îi dădea fiului său acest sfat: nu construi niciodată în 
Principate. Valahia, ţară a nenorocului!- scrie Paul 
de Alep. Am învăţat aici că nefericirea te poate face 
uneori să zâmbeşti. E învăţătura pe care ne-o 
dăruieşte acest popor, unul dintre cele cu care 
cuceritorii săi s-au purtat cel mai rău. Popor elastic, 
care posedă în măsura cea mai înaltă experiența 
efemerului şi fatalismului a ceea ce este trecător. 
Popor care ştie bine să înoate şi care se lasă să 
plutească şi să coboare în voia valurilor gemând 
încet şi fără să se neliniştească prea tare, căci ştie că 
va da de fund la momentul potrivit. Popor realist, pe 
care soarta l-a aşezat la frontierele Asiei ca pe o 
santinelă a bunului-simţ, acest frate mai mic al 
raţiunii  cugetătoare. Românul s-a odihnit 
întotdeauna pe seama celorlalţi pentru treburile 
sale. E treaba grecilor, a nemților, a belgienilor, a 
francezilor, a englezilor să-i construiască drumuri, 
canale, fabrici (adesea ei nu vor trage niciun folos 
din asta), dar el nu e sclavului confortului, se poate 
lipsi de mașinism şi cunoaşte arta de a trăi într-un 
efemer belșug ascunzând o permanentă sărăcie. 
Lecţia pe care ne-o oferă Bucureştiul nu e o lecţie de 
artă, ci o lecţie de viaţă. EI te învaţă să te adaptezi la 
toate, chiar și la imposibil. El încarnează bine 
sufletul unui popor a cărui răbdare e nesfârşită, 
sublimă ca aceea a animalelor, şi al cărui optimism 
îngăduitor a inventat această zicală: Mare-i grădina 
lui Dumnezeu! Capitală a unui pământ tragic unde 
adesea totul sfărşeşte în comic...”. 

Greu de continuat să citeşti şi să scrii după o 
asemenea oglindă pusă în faţa noastră de Paul 
Morand. Volumul pe care îl prezentăm aici ne mai 
provoacă şi atunci când în paginile sale regăsim 

dilema cantităţii de răbdare pe care o trăim fiecare 
dintre noi pe parcursul unei zile din viaţa noastră. 
Oare câtă răbare investim în cotidian? În funcţie de 
ce şi de cât ziua noastră e pierdută sau câştigată? Un 
somn bun; o mâncare îndestulătoare şi variată, 
acasă sau la restaurant, la orele corecte/potrivite; 
numărul de bani obţinuti; complicitatea de idei 
trăită, generată; timpul petrecut în rugăciune, cu 
prietenii, familia; timpul petrecut practicând un 
sport... Până la urmă, "viaţa ce-i, dacă în griji ne 
irosim şi n-avem timp şi să privim?” (William Henry 
Davies, Răgaz). Despre răbdarea zilelor vieţii 
noastre scrie revelator Rainer Maria Rilke în 1903 
bănăţeanului Franz Xaver Kappus (Scrisori către un 
tânăr poet): "Totul trebuie să se pârguie până la 
capăt şi apoi să fie cules. Trebuie să laşi să se 
desăvârşească orice impresie, orice sâmbure de 
sentiment, în sinea ta, în întuneric, în necuvânt, în 
sfera ce n-o poate atinge conştiinţa, şi să aștepți cu 
adâncă smerenie şi răbdare ora de naştere a unei noi 
clarităţi. Asta, doar asta înseamnă a trăi ca artist: în 
înțelegere şi creaţie. Aici nu se măsoară cu timpul, 
nu există anul, iar zece ani nu înseamnă nimic. A fi 
artist înseamnă a nu face calcule şi a nu număra, a te 
dezvolta ca şi copacul care nu-și grăbeşte sevele şi 
care stă consolat în furtunile de primăvară, fără 
spaima că ar putea să nu vină vara dupa asta. Vine. 
Dar nu vine decât la cei răbdatori, care stau ca şi 
cum ar avea veşnicia în faţă, atât de liniştiţi şi de 
lipsiţi de griji. O învăţ în fiecare zi, o învăţ cu 
suferinţe cărora le sunt recunoscător. Răbdarea e 
totul (...). Sunteti atât de tânăr, atât de înaintea 
oricărui început şi aş vrea să vă rog, dragă domnule, 
să aveţi răbdare faţă de lucrurile nesoluţionate ale 
inimii dumneavoastră şi să încercaţi să îndrăgiţi 
întrebările însele ca pe nişte odăi închise sau cărţi 
scrise într-o limbă foarte străină. Nu cercetaţi acum 
după răspunsuri care nu vă pot fi date, pentru ca nu 
le-aţi putea trăi. Trebuie să trăiţi totul. Trăiţi acum 
cu întrebări. Poate că așa o să trăiţi cu timpul, fără s- 
o observați, într-o zi îndepărtată, spre miezul 
răspunsului”. 

Un loc deosebit în sfera răbdării umane îl va avea 
întotdeauna răbdarea părinţilor pentru copii şi a 
acestora din urmă pentru primii. Şi, desigur, nu 
puţină importanţă pentru dezvoltarea armonioasă a 
copilului, fizică, emoţională şi mentală, are 
raportarea mamei şi a tatălui la rolul lor de 
sculptori”. Câte destine nu sunt frânte pentru că 
răbdarea părintească nu există sau se manifestă 
strâmb sub forma compensării (un fel de infirmitate 
sufletească) frustrărilor adulţilor... Răbdarea de a 
asculta este asociată adesea, dacă nu chiar 
întotdeauna cu răbdarea de a tăcea. Şi totuşi nu sunt 
totuna. Poţi să taci, fără să aculţi. Nu poţi să asculţi 

fără să taci. O mulţime de ipostaze pot fi identificate 
aici: neputinţa de a asculta şi a tăcea (să vorbeşti 
singur, să îţi faci mintea să tacă), tăcerea complice, 
tăcerea plină de ghiduşie; tăcerea mută a durerii şi 
dezamăgirii; tăcerea mistică; tăcerea care vorbeşte 
(dacă vorbirea cere multă artă, nici tăcerea nu cere 
mai puţină) și care condamnă sau aprobă; tăcerea 
ironică etc. 

Voit am lăsat la urmă răbdarea sentimentală, 
răbdarea şi iubirea. Dan C. Mihăilescu își aminteşte 
îndemnul primit la începuturile căsniciei sale: 
"muică, să vă îngaduiţi”. În "Meseria de a trăi”, 
Cesare Pavese scrie: "Dragostea are virtutea de a 
dezbrăca nu numai pe cei doi îndrăgostiţi, unul în 
faţa celuilalt, ci şi pe fiecare dintre ei în faţa lui 
însuşi”. Iubirea e răbdătoare pentru a se crea 
apropierea dintre suflete, pentru descoperirea 
trandră a "grădinii interioare”, aşa cum o numeşte 
Ruben Alves. Fără doar şi poate, fără spiritualitate, 
iubirea nu poate exista, motiv pentru care, alegem 
să încheiem cu cel mai frumos imn închinat iubirii 
(Sfântul Apostol Pavel, prima epistolă către 
Corinteni): ” De aş grăi în limbile oamenilor şi ale 
îngerilor, iar dragoste nu am, făcutu-m-am aramă 
sunătoare şi chimval răsunător. Şi de aş avea darul 
proorociei şi tainele toate le-aş cunoaşte şi orice 
ştiinţă, şi de aş avea atâta credinţă încât să mut şi 
munţii, iar dragoste nu am, nimic nu sunt. Şi de 
aş împărţi toată avuţia mea şi de aş da trupul meu ca 
să fie ars, iar dragoste nu am, nimic nu-mi foloseşte. 
Dragostea îndelung rabdă; dragostea este 
binevoitoare, dragostea nu pizmuieşte, nu se laudă, 
nu se trufeşte. Dragostea nu se poartă cu necuviinţă, 
nu caută ale sale, nu se aprinde de mânie, nu 
gândeşte răul. Nu se bucură de nedreptate, ci se 
bucură de adevăr. Toate le suferă, toate le crede, 
toate le nădăjduieşte, toate le rabdă. Dragostea nu 
cade niciodată. Cât despre proorocii - se vor 
desfiinţa; darul limbilor va înceta; ştiinţa se va 
sfârşi; Pentru că în parte cunoaştem şi în parte 
proorocim. Dar când va veni ceea ce e 
desăvârşit, atunci ceea ce este în parte se va 
desfiinţa. Când eram copil, vorbeam ca un copil, 
simţeam ca un copil; judecam ca un copil; dar când 
m-am făcut bărbat, am lepădat cele ale copilului. 
Căci vedem acum ca prin oglindă, în ghicitură, iar 
atunci, faţă către față; acum cunosc în parte, dar 
atunci voi cunoaşte pe deplin, precum am fost 
cunoscut şi eu. Şi acum rămân acestea trei: credinţa, 
nădejdea şi dragostea. Iar mai mare dintre acestea 
este dragostea.” 


* Bucureşti, Editura Humanitas, 2014 

Casa Purcăreanu, ulterior 
Ateneul Popular 
Gheorghe lonescu-Gion, 
monument istoric, 
1874,1900,1930 











